07:44, 29.10.2019 // 16629\nApple компанияси янги AirPods Pro қулоқчинларини тақдим этди. Қулоқчинларнинг янги авлоди фаол шовқинни пасайтириш ва яхшиланган овоз функцияларига ҳамда янгиланган корпусга эга бўлган. Бу ҳақда «Kod.ru» хабар берди.\nЯнги қурилма симсиз бўлиб, тўпламдан уч хил ўлчамдаги ёстиқчалар жой олган, қулоқчин эгасининг қулоқ ўлчамларига қараб уларни мослаштиришга имкон беради.\nКомпания томонидан таъкидланишича, янги қулоқчинлар ички ва ташқи босимни тенглаштириш учун инновацион вентилацион тизимга эга. Бу мазкур кўринишдаги қулоқчинлар келтириб чиқарадиган ноқулайликларни камайтиришга имкон беради. Қайд этилишича, янги қулоқчинлар тер ва сув таъсирига чидамли ҳисобланади, бу эса фаол ҳаёт тарзи учун мос келади.\nҚурилмада шовқинни пасайтиришга алоҳида эътибор берилган. Бунинг учун янги AirPods Pro қулоқчинларига иккита микрофон ўрнатилган бўлиб, улар дастурий таъминот билан уйғунликда ишлайди. Apple томонидан ишонч билдирилишича, бу шовқин пасайтиришни сифатли таъминлаш учун ташқи шовқинларни бартараф қилишга имкон беради.\nБиринчи микрофон ташқарида жойлашган бўлиб, атрофдаги шовқинни таҳлил қилиш учун ташқи овозни қабул қилади — AirPods Pro ташқи шовқинни унинг амплитудасидаги овозли тўлқин билан тингловчининг қулоқларига етиб боришдан олдин бартараф қилади. Иккинчи микрофон ичкарида жойлашган: у қолдиқ шовқинларни бартараф этишга ёрдам беради. Фаол шовқин камайтириш функцияси овозли сигнални сониясига 200 марта бўлган частотага мослаган ҳолда таҳлил қилади.\nШунингдек, «шаффоф режим» ҳам мавжуд бўлиб, у қулоқчилар эгасига мусиқа билан бир вақтда ташқи овозларни ҳам эшитишга имкон беради. Қулоқчинлар корпусидаги датчиклар фаол шовқин камайтириш функциясидан «шаффоф режим»га бир лаҳзада ўтишга имкон беради.\n12:44 Кеча // 206988\n07:53 Бугун // 193810\n00:15 Бугун // 142945\n00:47 Кеча // 127925\n18:20 Кеча // 113305


Равшан Ҳайдаров: “Осиё чемпионатига катта мақсадлар билан йўл олаяпмиз”\n30.12.2017 12:05 | ЎФА\nБугун ЎФФ анжуманлар залида U-23 ёшлар ўртасидаги Осиё чемпионатида иштирок этадиган Ўзбекистон ёшлар терма жамоаси бош мураббийи ҳамда терма жамоа футболчилари иштирокида ОАВ вакиллари билан матбуот анжумани ўтказилди.\nАввалроқ хабар берилганидек, Ўзбекистон ёшлар терма жамоаси 5 январь куни ушбу Осиё чемпионатида иштирок этиш учун Хитойга жўнаб кетади. Терма жамоа бош мураббийи Равшан Ҳайдаров мусобақага жўнаб кетиш олдидан терма жамоа яхши тайёргарлик кўргани ва Хитойга яхши кайфиятда йўл олаётганини таъкидлади.\n"Осиё чемпионатига ҳар томонлама тайёргарлик кўрдик. Айни дамда терма жамоага энг муносиб ҳамда кучли 23 нафар футболчини жалб этдик. Осиё чемпионатида фақат яхши натижа кўрсатишга ҳаракат қиламиз. Терма жамоага шароит яратиб берган, машғулотлар ва хориж йиғинларини ташкил этган Ўзбекистон Футбол Федерацияси раҳбариятига катта раҳмат. Биз олдимизга катта вазифа ва мақсадлар қўйганмиз. Осиё чемпионатига фақат ғалаба ва чемпионлик учун йўл олаяпмиз", - дейди Ўзбекистон U-23 терма жамоаси бош мураббийи.\n“Биз турнирда муносиб тарзда иштирок этишни этишни мақсад қилганмиз. Боиси, бунгача ўсмирлар ва ёшлар терма жамоалари Осиё чемпионатига йўлланма олиша олмади. Бу эса, бизга икки карра масъулият юклайди. Буни барча ҳис қилмоқда”.\n“Таиланддаги турнир биз учун жуда ҳам фойдали бўлди. У ерда нафақат натижа, балки тактик ва услубий жиҳатдан ҳам анча муваффақиятга эришдик. Турнир давомида турли тактик усулларни амалда синадик. Анча фойдали ва ҳар томонлама керакли турнирда иштирок эта олдик деб ўйлайман”, - деди Ҳайдаров.\n“Хитойга учиб кетиш олдидан Тошкентда ўқув-машғулот йиғинини ўтказдик. Қолаверса, Қаршида “Насаф” билан иккита назорат учрашувида майдонга тушдик ва бунинг учун ушбу учрашувларни ўтказишда бизга лаббай деб жавоб берган “Насаф” устози Рўзиқул Бердиевга катта ташаккур. Ушбу учрашувлардан сўнг таркиб борасида бир тўхтамга келдик ва таркибни танладик”.\nУшбу матбуот анжуманида иштирок этган Ўзбекистон U-23 терма жамоаси футболчилари ҳам мусобақа олдидан ўз фикрларини билдиришди.\nЗабиҳилло Ўринбоев (Ўзбекистон ёшлар терма жамоаси сардори): “Турнирда яхши иштирок этиб, барчани хурсанд қилишга ҳаракат қиламиз. Мусобақага фақат ғалаба учун йўл оламиз”.\nЖавоҳир Сиддиқов (Ярим ҳимоячи): “Айтишим мумкин, биз расмий мусобақаларда иштирок этадиган ягона терма жамоа ҳисобланамиз. Бу бироз ёқимсиз бўлса ҳам, ҳақиқат. Бу эса, бизга янада катта масъулият юклайди. Биз ҳам мухлислар ишончини оқлашга ҳаракат қиламиз. Турнирда фақат чемпионлик учун курашамиз”.\nДостон Ҳамдамов: (Ҳужумчи): “Ушбу мусобақада муносиб иштирок этишни ва юртимизга яхши натижалар билан қайтишни мақсад қилганмиз. Барчанинг эътибори бизда ва биз ҳам шунга яраша мухлисларни хурсанд қилишни истаймиз”.


Коронавирус: Ҳиндистонда 1 миллиард 300 миллион одам уйда ўтиради ва бу мамлакат 1918 йилги эпидемиядан нимани ўрганиши мумкин? - BBC News O'zbek\nКоронавирус: Ҳиндистонда 1 миллиард 300 миллион одам уйда ўтиради ва бу мамлакат 1918 йилги эпидемиядан нимани ўрганиши мумкин?\nImage caption Ҳиндистон\nБутун Ҳиндистон... карантинда. Дунёнинг аҳолиси жиҳатидан иккинчи йирик давлати коронавирус туфайли бу кескин чорага қўл уришга мажбур бўлди.\nҲиндистонда расман коронавирусга чалинганлар сони 519 нафар, 12 мартдан бери 9 киши қурбон бўлган.\nБи-би-си мухбири Соутик Бисвас ҳикоясида эса тарихга назар ташланади.\nФото муаллифлик ҳуқуқи NATIONAL MUSEUM OF HEALTH AND MEDICINE\n"1918 йилда касофат грипп билан курашиб, Маҳатма Гандининг ҳаётга бўлган қизиқиши буткул сўниб битганди", дея ҳикоя қилиб берган эди таниқли ҳинд сиёсатчисига яқин бўлган инсонлардан бири.\nБу вақтда 48 яшар Ганди қўним топган Гужаратдаги ибодатхонани ўта юқувчан Испан гриппи эгаллаб олган эди.\nҲинд озодлиги йўлбошчисининг бетоблиги тўғрисида илк хабарлар тарқалганда, маҳаллий газеталардан бири шундай ёзган эди: «Гандининг ҳаёти ўзига эмас - Ҳиндистонга тегишли».\nБиринчи Жаҳон Урушидан қайтган аскарлар тушган кемада аста-секинлик билан кириб келган ҳалокатли грипп 1918 йил июнидан Ҳиндистонга ҳамла қила бошлайди.\nЎша вақтдаги соғлиқни сақлаш соҳаси расмийларидан бири касалликни «ярим тунда уйга яширинча кириб олиб, сўнг тўсатдан ҳужумга ўтган ўғри»га ўхшатган эди.\nЭпидемиянинг иккинчи тўлқини 1918 йил сентябрь ойида Ҳиндистон жануби бўйлаб шиддат билан бошланади.\nГрипп 17-18 миллион ҳиндистонликнинг умрига завол бўлади. Бу мамлакат Биринчи Жаҳон Уруши давомида берган қурбонлар сонидан ҳам кўп эди. Ҳиндистон аҳлининг 6 фоизи қирилиб битади.\nҚурбонларнинг катта қисми аёллар эди. Бунга асосий сабаб аёллар орасида тўйиб овқатланмаслик даражасининг юқори экани, гигиенага амал қилинмаган ҳаёт тарзи ва яхши шамоллатилмайдиган кулбалардан чиқмай яшаш эди.\nИспан гриппи пандемияси ўша йилларда дунё аҳлининг учдан бир қисмига юққани ва 50 дан 100 миллионга қадар инсонни ҳаётдан олиб кетганига ишонилади.\nГанди ва у билан ибодатхонада кун кечирган фикрдошларига омад кулиб боқиб, улар касалликдан фориғ бўладилар.\nФото муаллифлик ҳуқуқи PRINT COLLECTOR\nБироқ Ҳиндистон шимолида яшаган машҳур шоир ва ёзувчи Сурякант Трипати (Нирала тахаллуси билан машҳур) рафиқаси ва оила аъзоларининг бир қисмидан айрилади.\n«Оилам кўз очиб юмгунча вақт ичида ғойиб бўлди», дея ёзади у.\nАдиб Ганг дарёсининг «мурдаларга тўлиб-тошгани» ҳақида ҳам ёзиб қолдирган.\nМайитлар шу қадар кўплигидан уларни ёқиш учун ўтин етишмас эди. Фалакнинг гардиши билан муссон кўтарилиб, қишлоқ ҳудудларидаги одамларни бошпана ва егуликдан маҳрум этади. Оч-наҳор одамлар омон қолиш илинжида шаҳарларга ёпирадилар ва бу касалликнинг янада шиддат билан тарқалишига йўл очади.\nЎша давр ва ҳозирги замон тиббиёти ўртасида, шубҳасиз, ер билан осмонча фарқ мавжуд. Ҳозирда, коронавирусга даво топилмаган бўлсада, олимлар аллақачон бу вируснинг генетик материалини ўрганиб бўлганлар ва вакцина ўйлаб топиш жараёни якуний босқичларга яқинлашмоқда.\n1918 йилги грипп эса антибиотиклар кенг оммалашмаган бир вақтда тарқаган эди. Бундан ташқари Ҳиндистонда Ғарб тиббиёти ҳали ўз ўрнини топмаган, аксар одамлар маҳаллий табобатни кўпроқ афзал билар эди.\nНима бўлганда ҳам, ўтмишдаги ва ҳозирги икки пандемиянинг ўзаро ўхшаш жиҳатлари талайгина. 1918 йил пандемиясидан айрим хулосалар олиш ҳам мумкин.\nЎша вақтда Бомбей (ҳозирги Мумбай) касалликнинг ўчоғига айланган эди.\nБугунги кунда 20 миллиондан зиёд одам яшовчи Мумбай Ҳиндистоннинг энг кўп аҳолига эга шаҳри ҳисобланади. Мумбай ва у жойлашган Маҳараштра штати эса аниқланган коронавирус ҳолатлари бўйича мамлакатда етакчилик қилмоқда.\n1918 йил июли бошига келиб шаҳар кунига 230 инсон касалликдан вафот этар эди.\n«Касалликнинг асосий белгилари юқори ҳарорат ва белдаги оғриқ бўлиб, беморнинг уч кун давом этади», дея хабар берган эди Times of India нашри.\nЗавод ва фабрикалар ишни тўхтатган, ҳиндистонликлар европалик резидентлардан кўра кўпроқ касаллик юқтирар эди.\nГазеталар одамларни имкон қадар уйда ўтиришга ундар эди.\n«Асосий чора - уйда дам олиш ва хавотирга тушмаслик», дея ёзган эди Times of India нашри.\nВируснинг асосий тарқалиш воситаси одамлар бўлиб, у, асосан, бурун ва оғиздан ажраб чиққан суюқлик орқали юқар эди.\n«Касалликдан сақланиш учун одамлар кўп йиғиладиган жойлардан узоқроқ юриш ва ярмаркалар, фестиваллар, театрлар, мактаблар, оммавий кутубхоналар, кинотеатрлар, зиёфатлар, вокзаллар каби инфекция юқиши эҳтимоли юқори ерларга бормасликдир», хабар берган эди Times of India газетаси.\nШунингдек, яхши шамоллатилмайдиган хоналардан кўра очиқ жойда ухлаш, тўйиб овқатланиш ва жисмоний машқлар билан кўпроқ шуғулланиш тавсия қилинар эди.\n«Ҳаммасидан ҳам кўра касаллик ҳақида кўп ташвишга тушманг», қўшимча қилган эди газета.\nҲиндистоннинг мустамлакачи ҳукумати эса касаллик манбаси борасида якдил қарашга эга эмас эди.\nСоғлиқни сақлаш инспектори ЖС Тернер касаллик Бомбейга кема орқали келганига ишонса, ҳукумат кемадаги одамлар гриппни шаҳарнинг ўзида юқтирганини иддао қилар эди.\nКейинроқ мустамлакачи ҳукумат бор айб Ҳиндистон ҳукумати гарданига юкланган ҳисоботни эълон қилади ва зудлик билан ислоҳотлар ўтказилиши зарурлигини таъкидлайди.\nГазеталар эса расмийларни фавқулодда ҳолат пайти ўз мажбуриятини бажармаганликда айблаб, ҳукумат одамлар тақдирини «Яратган қўлига ташлаб қўйгани» тўғрисида ёзади.\n«Мустамлакачи раҳбарлар фалокатни назорат остига олишга мутлақо тайёр бўлмаганидан маҳаллий соғлиқни сақлаш соҳасига беэътибор муносабатда бўлган ва бу учун катта ҳақ тўлаган эди», сўзлайди 1918 йилги пандемия ҳақида китоб битган Лаура Спинней.\n«Бундан ташқари эркакларнинг катта қисми фронтда бўлганидан шифокорлар тақчиллиги ҳам юзага чиққан эди», қўшимча қилади Спинней хоним.\nАлал-оқибат, нодавлат ташкилотлар ва кўнгиллилар масъулиятни ўз бўйинларига оладилар. Улар кичик касалхоналар очадилар, кўчаларни мурдалардан тозалайдилар, жасадларни ёқиш учун крематорийлар ташкил этадилар, пул тўплаб, одамларга кийим-кечак ва дори-дармон тарқата бошлайдилар. Фуқаролар эса гриппга қарши курашувчи қўмиталар тузадилар.\n«Эҳтимол, Ҳиндистон тарихида ҳеч кузатилмаган ҳолда, кўп сонли зиёлилар ва жамиятнинг юқори қатлами вакиллари катта ташаббус кўрсатиб, фалокат онларида қашшоқларга ёрдам қўлини чўздилар», деб ёзилади ўша пайтдаги ҳукумат ҳисоботларидан бирида.\nҲозирда эса, мамлакат яна бир ҳалокатли касалликка қарши жангга киришар экан, ҳукумат зудликда чоралар қўлламоқда.\nБироқ бир аср аввал бўлганидек, оддий одамлар вируснинг тарқалиши олдини олишда асосий ролни ўйнаши тайин.\nКоронавирус ҳолатлари шиддат билан ортаётган бир пайтда, Ҳиндистон ана шу фактни ёдда сақламоғи лозим.\nҚирғизистон: Коронавирусга чалинганлар сони 42 га етди, фавқулодда вазият ва комендантлик соати эълон қилинди Koronavirus\nКоронавирус, Ўзбекистон: Тошкент ёпилди, коронавирусга чалинганлар сони 55 нафарга етди\nКоронавирусдан ўзига келиши учун жаҳон иқтисодиётига бир неча йил керак бўлади Koronavirus


Наврўз маҳалласига китоблар керак, Ёшлик маҳалласига эса, банкомат... | O'zLiDeP\nO‘zLiDePдан сайланган халқ депутатлари Самарқанд вилоят Кенгаши депутати Шохрух Жўрақулов ва Самарқанд шаҳар Кенгаши депутати Хусан Тўхтаевлар Самарқанд шаҳридаги Наврўз, Заргартепа, Мирсаид Барака ва Саъди Шеърозий маҳалла фуқароларидан келиб тушган мурожаатларни ўрганишди.\nМирсаид Барака ва Саъдий Шеърозий маҳаллалари аҳолиси йилнинг ёғинли фаслларида кўпчилик самарқандликлар қатори кўча ва ҳовли жойларини сув босишидан азият чекишади.\nСабаб, маҳалладаги сув йўли ҳисобланган ариқ-зовурлар беркитиб, устида ноқонуний қурилишлар бунёд этилган. Ушбу масала депутатлар томонидан обдон ўрганилди ва тегишли ташкилотларга сўров йўлланадиган бўлди.\nДепутатлар Хишрав қўрғонининг “Наврўз” МФЙ фаоллари билан ўтказган мулоқотлар чоғида маҳалла марказида ташкил этилган кутубхона заҳирасини бойитишда амалий кўмак сўрашди.\nУшбу ташаббусни халқ ноиблари қўллаб-қувватлар экан, уларнинг ҳар бири мазкур зиё масканига 100 тадан китоб совға қилишини айтишди.\nШунингдек, вилоят кенгаши депутати Шохрух Жўрақулов ушбу акцияга Самарқанддаги таниқли ижодкорларни ҳам жалб этган ҳолда кутубхона заҳирасини вилоятимиз шоир ва ёзувчилари китоблари билан бойитишга ҳам кўмаклашишини айтди.\n"Заргартепа", “Ёшлик”, “Чилқудуқ” маҳаллалари шаҳар чеккасида жойлашган. Депутатлар аҳоли билан учрашувларда пластик карталардан пул ечиб олиш учун марказга қатнаши анча ноқулайликлар тўғдираётганлигидан арз қилишди.\n-Ҳудудда ХУМО карталари учун банкоматлар ўрнатилган. Аммо UZKARD пластик карталаридан фойдаланаётган аҳоли пул ечиш учун шаҳар марказига бориб келишади. Бу аҳолига анча ноқулайликлар туғдирмоқда. Ёшлик маҳалласи аҳолиси ҳуддудида "Заргартепа", “Ёшлик”, “Чилқудуқ” маҳалла аҳолиси учун UZKARD банкомати ўрнатилса, аҳолининг вақти тежалади ва анча қулайлик яратилган бўлар эди, - деди маҳалла фаоллари.\nМазкур масалани депутатлар мутасадди ташкилотлар билан гаплашиб ҳал этишга келишиб олинди.


ЎзА - “Энг яхши ҳуқуқ тарғиботчиси” танлови ғолиблари аниқланди!\n05.09.2018 10:18 Чоп этиш версияси\nТанловга икки ой давомида 170 дан ортиқ материал келиб тушди. Танлов низомига мувофиқ, ҳакамлар ҳайъати ушбу материалларни ўрганиб чиқиб, яширин овоз бериш йўли билан ғолибларни аниқлади.\nХабарингиз бор, Ўзбекистон Республикаси Адлия вазирлиги томонидан “Энг яхши ҳуқуқ тарғиботчиси” танлови эълон қилинган эди. Ўнта номинация бўйича ўтказилган ушбу танлов ўз ниҳоясига етгани ҳақида вазирликнинг “Ҳуқуқий ахборот” канали маълум қилмоқда.\n1. “Ҳуқуқий тарғиботдаги фидойилиги учун” номинацияси бўйича:\n“Ўзбекистон 24” телеканали – ҳуқуқий тарғибот, хусусан, қабул қилинаётган қонун ҳужжатларининг мазмун-моҳияти ва аҳамиятини етказиш йўналишида энг фаол телеканал.\nИбрагимов Фарҳод Баҳодирович – Жиноят ишлари бўйича Қорақалпоғистон Республикаси судининг катта мутахассиси. Ҳуқуқий тарғибот бўйича маҳаллаларда тизимли равишда учрашув ва давра суҳбатлари ташкил қилган.\n“UzReport” телеканали – Ҳуқуқий тарғибот тадбирларини, хусусан, “Адлия ахбороти” номли брифингни энг фаол ёритувчи ҳамкор телеканал.


ЎзА - Сергели туманида қурилган арзон уй-жойларнинг нархи 18,3 фоиз туширилади\n08.05.2019 Чоп этиш версияси\nСергели туманида қурилган арзон уй-жойларнинг нархи 18,3 фоиз туширилади\nҚурилишдаги камчилик ва қиммат нархлар...\nЖамоатчилик назорат қилди\nҲар квадрат метрдан 728 600 сўм чўнтакда қолади\nИқтисодиёт ва саноат вазири Ботир Хўжаев таъкидлашича, республика миқёсида қурилиш материалларининг нархлари таҳлил қилинган, уларнинг каталоги тайёрланиб, давлат томонидан қурилиш ташкилотлари, қурилиш материаллари ишлаб чиқарувчиларга берилган имтиёзларнинг қўлланилиши ўрганилган, банк маржаси ва суғурта пулини камайтириш бўйича ишлар олиб борилган. 34-уй мисолида уйларнинг нархлари масаласи ҳар томонлама ўрганилган. Натижа уйнинг 1 квадрат метри нархини 3 981 700 (уч миллион тўққиз юз саксон бир минг етти юз) сўмдан 3 253 100 (уч миллион икки юзи эллик уч минг юз сўм) сўмга тушириш ёки 18,3 фоизга арзонлаштириш мумкинлигини кўрсатди. Албатта ушбу уйда яшовчилар учун уйнинг ҳар бир квадрат метри учун 728 600 (етти юз йигирма саккиз минг олти юз) сўм ёнга қолиши ҳақидаги хабарни йиғилганлар катта хурсандчилик билан кутиб олди.\nУй қадрини уйсиздан сўранг...\n– Олмазор туманида 17 йил квартирама квартира кўчиб, турли шароитларда ижарада яшашга мажбур бўлганмиз, – деди Барно Юсупова. – Сергели туманидан оиламизга уй берилди. Ўтган бир ой ичида эса қурувчилар кечаю кундуз ишлаб уйдаги айрим камчиликларни тузатди. Бундан ташқари ўтган учрашувда бу ерда яшайдиган аёлларни иш билан таъминлаш масаласини ҳам кўтарган эдик. Қисқа вақтда ишсиз аёлларнинг бир нечтасига имтиёзли кредит ажратилиб, улар аллақачон тадбиркорлик фаолиятини бошлаб юборди. Барчаси учун Президентимиздан бир умр миннатдормиз.\n– Биз оиламиз билан шундай чиройли уйга кўчиб ўтганимиздан бениҳоя бахтлимиз, – дейди 40-уйда яшовчи Акмал Қаландаров. – Янги уйга кўчиб биринчи бўлиб кўнглимдан ўтгани Президентимизнинг биз каби оддий одамларнинг ташвишини ўйлаётгани бўлди. Уйнинг қадрини уйсиз, ижарада, икки-уч оила тиқилиб яшаш азобини кўрган одамдан сўраш керак. Ана шундай одам ўз уйининг қадрига кўпроқ етади. Бундай кишиларга янги уйнинг битта иккита камчилиги кўринмайди ҳам. Мана энди бизнинг ўз уйимиз, Ватанимиз бор! Мен бунга жавобан фарзандларимни Президентимиз каби фидойи, у кишига муносиб, содиқ, юрт корига ярайдиган, баркамол қилиб тарбиялашга ваъда бераман.\n358 та уй кимларга тегишли?\nҚисқа вақтда икки комиссиянинг аъзолари уйма-уй юриб, хонадон эгалари билан суҳбатлашган, камчиликлар жойида ҳал этилган. Лекин ҳудуддаги 358 та хонадоннинг ҳолати мавҳумлигича қолган. Чунки бу уйларда ҳеч ким яшамаслиги сабабли қайта қайта борилсада уй эгалари билан боғланишнинг имкони бўлмаган. Ҳатто қўшнилари ҳам бу уйларнинг эгаларини топиб беролмаган.\nИнфратузилма босқичма босқич ривожланади\nУчрашувда, шунингдек, ҳудудда инфратузилмани ривожлантириш, одамларни иш билан таъминлаш, мактаб, мактабгача таълим муассасаси, поликлиника қуриш масалалари ҳам ўртага ташланди.\nСайёр йиғилишда таъкидландики, охирги уч йилда барча саъй-ҳаракатлар, куч ва имкониятлар аҳолини тезроқ уйли қилишга қаратилди. Шу сабабли айрим инфратузилма объектларини барпо этиш кечикди. Ҳудудда бу ишлар босқичма-босқич амалга оширилмоқда. Хусусан, давлат дастурларида кўзда тутилганидан ташқари яна 4 та мактаб ва 4 та мактабгача таълим муассасаси, 1 та поликлиника қурилиши шу йилнинг кузида якунига етказилиши билан кўпчиликни ўйлантираётган муаммолар ўз-ўзидан ечим топади. Эски аэропорт ҳудудида ташкил этилаётган саноат зонасида 10 минг янги иш ўрни ташкил этилади. Бу саъй-ҳаракатлар одамларни иш билан таъминлаш ва ижтимоий муҳофазасини кучайтириш, ижтимоий масалаларни ҳал этиш орқали бу ерда яшовчи кишилар ҳаётини янада фаровон қилиш учун муҳим ҳаётий аҳамиятга эга бўлади.\nХуршид Қодиров, Аъло Абдуллаев (сурат) ЎзА


Осиё Кубоги. Сенсация, Вьетнам чорак финалда\n21 Янв 2019 1689\nБирлашган Араб Амирликларида бўлиб ўтаётган Осиё Кубоги мусобақасининг нимчорак финал ўйинлари бошланди. Кечанинг ўзида учта учрашув бўлиб ўтди ва дастлабки ўйинда Вьетнам ирода кўрсатиб чорак финалга чиқди.\nГап шундаки, гуруҳ босқичида Австралияни ортда қолдирган ҳолда В гуруҳида биринчи ўринни эгаллаган Иордания Д гуруҳидан учинчи ўрин билан чиққан Вьетнамга қарши ўйинда мағлубиятга учради.\nЎйиннинг биринчи бўлимида Абдурраҳмон гол киритиб, Иорданияни ҳисобда олдинга олиб чиқди. Аммо иккинчи бўлим бошида Нгуен Конг Фионг вазиятдан унумли фойдаланиб, ҳисобни тенглаштирди, 1:1.\nЎйиннинг асосий вақтида мана шу ҳисоб ўзгармади. Ҳакам томонидан қўшиб берилган 30 дақиқаликда ҳам дарвозаларга тўп киритилмади. Пеналтилар сериясида эса омад вьетнамликлар томонида бўлди. 4:2 ҳисобидаги ғалаба уларни Осиё Кубогида чорак финалнинг илк иштирокчисига айлантирди. Бу жамоа кейинги босқичда, 24 январ куни Япония ва Саудия Арабистони жуфтлиги ғолибига қарши майдонга тушади.\nНимчорак финалнинг иккинчи ўйини Хитой ҳамда Таиланд терма жамоалари ўртасида бўлди.\nЎйинда тайландликлар ҳисобни очганди, аммо иккинчи бўлимда хитойликлар 4 дақиқа ичида 2та гол уриб, ҳисобда олдинга чиқиб олишди,2:1. Шундан сўнг икки жамоада ҳам имкониятлар бўлди, лекин дарвозаларга бошқа тўп киритилмади. Хитойликлар чорак финалда.\n20 январга белгиланган нимчорак финалнинг учинчи учрашувида Эрон ва Уммон терма жамоалари майдонга тушишди. Ўйин анчайин қизиқарли бошланди. Иккинчи дақиқадаёқ эронликлар дарвозасига пенальти белгиланди. Аммо уммонлик футболчи пенальтидан унумли фойдалана олмади, тўғрироғи дарвозабон зарбани қайтарди. Шундан сўнг эронликлар вазиятни ўз қўлига олишди. Биринчи бўлимнинг ўзида Жаҳонбахш ва Дежагоҳлар гол киритиб Эронни олдинга олиб чиқди, 2:0. Бу натижа ўйин охиригача сақланиб қолди.\nЭнди эронликлар чорак финалда Хитойга қарши майдонга тушиб, ярим финал учун кураш олиб боради.\nЭслатиб ўтамиз бугун Ўзбекистон терма жамоаси Австралияга қарши ўйин ўтказади.\nНимчорак финалнинг бугунги ўйинлари: ўйин вақти;\nЯпония – Саудия Арабистони 16:00\nАвстралия – Ўзбекистон 19:00\nБАА – Қирғизистон 22:00


Sayyod.com - ФАХРЛИ ИНСОН хайрия тарғибот лойихаси хақида\nВсего ответов: 12154\n- 17:00-18:00 Гематология институти қошидаги бемор болакайлар шифохонасида, кун давомида йиғилган ихтиёрий моддий хайрияга қимматбахо дориларни сотиб олиб, тарқатиш тадбири ўтказилади.\nМанзил: Тошкент шахри, Қатортол кўчаси 42а уй, ориентир: Қатортол "оптовик" олдидаги кичик чоррахадаги янги "Парус" мажмуаси тўғрисидаги Халқ банки ёнидан кириб кетиладиган кўча. Гематология институти, Лейкоз билан оғриганлар шифохонаси.( саволлар бўлса +99894 695-21-21)\nХар бир қон топширган фахрли донорларимизга шу кунги мехмон артистларимиз “Фахрли инсон” браслетини тантанавор тарзда тақиб қўйишади.\nХар бир ихтиёрий моддий хайрия қилган хомийларга хам браслетлар шу тартибда тақиб қўйилади.\n"Фахрли инсон" хайрия тарғибот лойихаси 1-июнь 2012 йилдан старт олган бўлиб, қон топшириш акцияси ва давомий тарзда кенг кўламли ўтказилаётган хайрия тарғибот лойихаси сифатида Ўзбекистон тарихида биринчи маротаба йўлга қўйилган хисобланади.\nУшбу лойихани сайтимизда 2012йил 1-июнидан бери хар ёритиб келинаётган мақола ва репортажларни барига манба\nЛойиханинг хар сонидан ВИДЕОлавхалар базасига манба (Ютуб тўплам)\n2. Барча қилинган хайрия пуллари шифокорлар томонидан берилган, қийналган оилалар рўйхатига асосан , дорилар сотиб олиб, хар бир бемор болакай ва унинг онаси қўлига шахсан топширилади!\n3 . Лейкемия билан касалланган болажонлар учун моддий хайрияни яна бир қулайлиги йўлга қўйилди ва бу мобил дастури Click орқали:\nСуратда кўриб турганингиздек, Click дастурига кириб "Оплата" бўлими, кейин "Благотворительность" бўлимига кириб "Faxrli inson" ёзувини топиб босасиз. Исмингиз ёки исталган ном ёзиб сумма деган жойига ихтиёрий моддий хайриянгизни белгилаб пул ўтказишингиз мумкин.\nЁки ушбу дастурнинг мана бу суратда кўриб турганингиздек қулайлиги хам мавжуд:\nQR код ёки шунчаки мобил телефонингиздан *880*041482*ўтказмоқчи бўлган пул миқдорини рақамда кўрсатасиз ва # билан қўнғироқ қилиш тугмасини боссангиз кифоя!\n4 .КАРТАДАН КАРТАГА ЎТКАЗИШ БИЛАН ЮБОРИШ :\n"Фахрли инсон" учун пластик карта :\nkapitalbank 8600 4904 9095 7487\n5 . ХОРИЖДАГИЛАР УЧУН:\nМУХИМ: Савоб дегани бу фақат яширинча эхсон эмас, у эзгу ва яхшилик ишларни тарғиботи орқали хам эришиладиган савобдир! (манба )\nТурли мақоллар билан одамларни адаштириб, риё ва пинхоналик борасида бирор эътироз билдиришдан аввал бу лойиха фақатгинаи тарғибот орқали амалга оширилишини ва Исломдаги буюк ва ягона қонун саналмиш Қуръони Каримдаги Бақара суръасидан ушбу парчани хам унутмаслик сўралади, зеро мақолларнинг сахихлиги қайдаю Қуръондаги сатрларники қайда:\nШуниндек Ал-Фақиҳ Абу Лайс Ас-Самарқандийнинг "Танбеҳул ғофилин" китобидан хам бу борадаги парча:\nСавоб ва "Фахрли инсон" хақида Тошкент шахар бош имом хатиби Анвар қори Турсунов фикрлари билан танишишни тавсия этамиз:\nЭлементар деган жойидан: Хеч ким ўз-ўзидан қон топширсаммикан деб келиб қон бермайди, бунда тарғибот мухим. Хеч бир мамлакатни қон ишлаб чиқариш фабрикаси йўқ, бутун бошли Европа давлатларида хам қон топшириш фақат тарғибот билан амалга оширилади.\nХалқимиз ёмон туш кўришидин то иши юришмай қолганигача, мушкулидан озод бўлишга ё домлага чопадигани ва ёки шунчаки тиланчиларга садақа беришгача тушунишади.\nҚон топшириб, ўлим билан курашаётган болакайларни умрини узайтиришга ёки мутлақо тузалиб кетишигача умрини бироз узайтириб туришга хисса қўшишдек яна улуғ савоб иш бормикан?\nРеспублика миқёсида бемор фарзандини пойтахтда даволатиб, қимматбахо дориларга мухтож оилаларга ёрдам бериб, болакайларни тузалиб кетишларигача сабабчи бўлишдек савоб борми яна?\nҚимматбахо дорилар орқали мунтазам равишда даволанган болакайларни тузалиб кетишига шифокорлар 75 фоиз кафолат беришмоқда.\nАфсуски нафақат қимматбахо дориларга балки пойтахтда даволаниш даврида яшаш учун хам пул топа олмаётган қанчадан қанча оналар фарзандларини таваккал деб қайтариб олиб кетишаётгани ачинарли хол.\n"Фахрли инсон" ва ундаги Закот ҳақида\nСаволлар › Мавзу: Турли саволлар › Закот ҳақида ABDULLOH1496 сўради\nжавоб "Зикр аҳлидан сўранг" ҳайъати Маъмурият жавоб берди\nЯна саволларингиз бўлса +99894 6952121 рақами билан боғланиб бемалол сўрашингиз мумкин, телеграм хам шу рақамда.


Чоп этилган 31 Октябр 2018\tКӯришлар: 959\nЧол тушимга кирди. Елкасига хуржун илган ўша чол. Сира тушимга кирмаcди, товба. Кўнглим ғашланди, безовта бўлиб уйғондим.\nНонушта пайти кичик қизим тунов кун берган ваъдамни ёдимга солди:\n— Дадажон, бугун шанба-я? Ишга бормайсиз, тўғрими… Эсингиздами?\nМуфассал: Оқибат дарахти\nЧоп этилган 19 Октябр 2018\tКӯришлар: 920\nЧоп этилган 16 Октябр 2018\tКӯришлар: 1060\nМуфассал: Иблис табассуми\nЧоп этилган 11 Октябр 2018\tКӯришлар: 1063\nУларнинг бир-бири билан қачон учрашишгани, қандай танишишгани ва қандай қилиб бир-бири билан шунчалик қадрдонлашиб кетишганлигини ҳеч ким билмайди. Уч-тўрт йил олдин бу ғалати дўстлик ҳақида гап кетганда, эрталабдан кечгача чойхонада шаҳмат суриб ўтирадиганлардан бири қўлларини бир-бирига уриб, ишқалаганча «Шоҳ ва мот», деяр экан, «Оббо ғалчалар-ей, шуниям билмайсизларми, жинни жиннини узоқдан танийди. Жинни жиннига дўст\nМуфассал: Меҳмон ва мезбон\nЧоп этилган 07 Сентябр 2018\tКӯришлар: 1080\nСаҳифа 7 аз 32\nВосе ноҳиясининг Восе шаҳарчаси, Рустам Холалий кўчаси. Ватаннинг шижоатли фарзанди, генерал-майор Рустам Амакиев яшаган хонадон сари йўл олганмиз. Йўл-йўлакай фарзандини йўқотган онанинг йиғлаши кўзим олдига келиб, ўзимга-ўзим Рустамнинг онаси ҳозир йиғлаши ва унга тайёр туришим кераклигини айтаман. Менга ноҳия ёшлар билан ишлаш ва спорт бўлими мудири раҳбарлигидаги бир гуруҳ ёшлар ҳамроҳлик қилишмоқда. 18-рақамли уй ҳовлисига кирдик. Хоксоргина уй-жой, ток ишкоми тагида бир аёл ўтирибди. Бизни кўрган заҳоти тожикона одоб\nБугун: 25-01-2022 09:29:28


Пайғамбаримиз (соллаллоҳу алайҳи ва саллам)га биринчи ваҳий келиши - Hidoyat.uz\nАсосий саҳифа Мақолалар Пайғамбаримиз (соллаллоҳу алайҳи ва саллам)га биринчи ваҳий келиши\nЧоп этилди Aprel 28, 2019 Пайғамбаримиз (соллаллоҳу алайҳи ва саллам)га биринчи ваҳий келишиda fikr bildirishni o'chirish\nПайғамбарларга фақат илоҳий ваҳий келса “набий”, илоҳий ваҳий билан бирга алоҳида шариат юборилган бўлса “расул” дейилишини юқорида ҳам зикр қилиб ўтдик. Пайғамбаримиз (соллаллоҳу алайҳи ва саллам)га қирқ ёшларида набийлик, кейинроқ эса расуллик келди.\nПайғамбаримиз (соллаллоҳу алайҳи ва саллам) қирқ ёшга тўлганларида Маккадаги (Маккадан беш чақирим узоқдаги) Ҳиро ғорида ибодатга берилдилар. Катта боболари Иброҳим (алайҳиссалом )қилгани каби ибодат қилардилар.\nРасулуллоҳ (соллаллоҳу алайҳи ва саллам) 610 йили Рамазони шариф ойида душанба куни одатдагидек Ҳиро ғорида ибодат қилаётган пайтларида Аллоҳ таоло Жаброил (алайҳиссалом) орқали пайғамбарлик башоратини юборди. Жаброил (алайҳиссалом) келиб: “Эй Муҳаммад, мен Жаброилман, сен эса Аллоҳнинг элчисисан”, деди. Кейин Аллоҳнинг ҳузуридан олиб келган беш оятни Пайғамбаримиз (соллаллоҳу алайҳи ва саллам)га ўқиб берди. Унда Аллоҳ бундай хитоб қилган:\n“(Эй Муҳаммад)! Бутун борлиқни) яратган Зот бўлмиш Раббингиз исми билан ўқинг! (У) инсонни лахта қондан яратди. Ўқинг! Раббингиз карамлидир. У (инсонга) қалам билан (ёзишни ҳам) ўргатди, У инсонга билмаган нарсаларини билдирди” (Алақ, 1–5).\nПайғамбаримиз соллаллоҳу алайҳи ва саллам аввало, бу ҳодисадан, яъни у кишига Аллоҳдан ваҳий олиб келган Жаброил (алайҳиссалом) салобатидан қўрқиб дағ-дағ титрадилар ва Маккага – Хадича онамиз ёнларига шу ҳолда келиб: “Мени ўранглар, мени ўранглар!” дедилар. Расулуллоҳ соллаллоҳу алайҳи ва салламнинг қўрқувлари босилгандан сўнг Хадичага: “Эй Хадича, менга нима бўляпти? Менга бир нарса бўлиб қолмасайди, деб ўзимдан қўрқдим”, деб бўлиб ўтган воқеани сўзлаб бердилар. Хадича Пайғамбаримиз соллаллоҳу алайҳи ва салламга тасалли бериб, амакисининг ўғли Варақа ибн Навфал ҳузурига олиб борди. Варақа Расулуллоҳ соллаллоҳу алайҳи ва салламдан бўлган воқеа тафсилотини сўради. Расулуллоҳ (соллаллоҳу алайҳи ва саллам) ҳамма кўрган нарсаларини батафсил айтиб бердилар. Шунда Варақа: “Бу Номус яъни Жаброил бўлиб, Мусога ҳам ваҳий билан туширилган фариштадир. Кошкийди, қавминг сени (Маккадан ҳайдаб чиқарган пайтда ҳаёт бўлсам, сенга ёрдам берардим!” деди. Расулуллоҳ соллаллоҳу алайҳи ва саллам ажабланиб: “Қавмим мени ҳайдаб чиқарадими?” деб сўрадилар. Варақа: “Ҳа, шундай бўлади. Олдин ҳам ким сиз келтирган нарса ,пайғамбарлик билан келган бўлса, қийинчиликларга учраган. Агар сизнинг кунларингизда мен тирик бўлсам, сизга катта ёрдам берган бўлур эдим!” деди.\nПайғамбаримиз соллаллоҳу алайҳи ва салламга биринчи нозил бўлган ваҳий Қуръони каримнинг Алақ сурасидан 18 калима эди. Бу калималарнинг маъноси инсониятни илмга – ҳамма нарсани билишга чақирув эди.\nМана, Аллоҳ таоло нимага чақиряпти:\n“Ўқи! Ҳамма нарсани ўқи! Аллоҳнинг китобини ўқи! Аллоҳнинг оятларини ўқи! Табиат китобини ўқи! Башарнинг бутун тарихини ўқи! Илмнинг ҳар саҳифасини ўқи! Ҳар бир ҳақиқатни ўқи! Ҳидоятга эришмоқ учун ўқи! Залолатдан қутулмоқ учун ўқи! Имонингни мукаммаллаштириш учун ўқи! Ва бунинг учун Аллоҳ номи билан ўқи! Яратган Раббинг номи билан ўқи! Ўрганмоқ учун ўқи! Қудрат қалами бу оламга туширган ҳар сатрни ўқи! Инсонга билмаганини ўргатган Аллоҳ номи билан ўқи!”\nИсломий ҳидоятнинг бутун инсониятга қарата айтган биринчи хитоби ана шундай эди. Лекин исломият бутун башариятни илмга чақиришда барча ҳидоят ва раҳматнинг манбаи бўлмиш “Аллоҳ номи билан ўқи!” дейишни ҳам унутмайди. Ислом бутун ўрганилган илмнинг ҳидоят ва раҳматга маёқ бўлишини, унинг разолат ва бузғунчиликка ҳаммол бўлмаслигини истайди.\nИлоҳий ваҳийнинг ҳақиқатини пайғамбарлардан бошқа ҳеч ким билмайди. Ҳадис олимларидан Аҳмад Наим бундай деган эди:\n“Ваҳийнинг моҳияти пайғамбарлардан бошқасига маълум эмас. Бошқа бировнинг ваҳийни тушунтиришга уриниши кўрнинг ранглар тўғрисида гапириб беришига ўхшайди. Фақат нузул (ваҳий тушаётган) пайтда у ерда бўлганлар кўрган баъзи аломатларни айтиб ўтса бўлади.\nВаҳийнинг етти мартабаси бор:\nБиринчи. Содиқ (рост) туш. Ойша онамиз (розияллоҳу анҳо) ривоят қилишича, ваҳий келишига яқин Расули акрам (соллаллоҳу алайҳи ва саллам) қандай туш кўрмасинлар ҳаётда очиқ-ойдин рўёбга чиқарди.\nИккинчи. Аллоҳнинг ваҳийси фариштанинг воситасисиз Расулуллоҳ соллаллоҳу алайҳи ва салламнинг қалбларига жо бўлиши.\nУчинчи. Фариштанинг инсон қиёфасига кириб, Расулуллоҳ соллаллоҳу алайҳи ва салламга ҳамманинг кўзи олдида ваҳийни талқин этиши. Ривоят қилишларича, Жаброил алайҳиссалом) кўпинча саҳобаларнинг энг хушсурати бўлган Диҳятул Калбийнинг қиёфасида кўринар экан.\nИмом Бухорий ва Имом Муслим саҳиҳларида Жаброил (алайҳиссалом)нинг бир нотаниш аъробий суратида Пайғамбаримиз соллаллоҳу алайҳи ва саллам ва бошқа саҳобаларга кўриниб, имон, Ислом ва эҳсон ҳақида таълим бериб кетгани нақл қилинган.\nТўртинчи. Ваҳий қўнғироқ овози каби келиб, Жаброил алайҳиссаломнинг Расули акрам соллаллоҳу алайҳи ва салламга ваҳийни хитоб қилишидир. Баъзиларнинг фикрича, бу овоз Жаброил алайҳиссалом қанотлари овози бўлиши ҳам мумкин.\nРасулуллоҳ соллаллоҳу алайҳи ва салламга ваҳий келишининг энг қийини ҳам шундай овоз билан келиши эди. Ваҳий ниҳоятда оғир экани ёнларидаги кишиларга ҳам сезиларди. Масалан, Пайғамбаримиз соллаллоҳу алайҳи ва салламга Арафотда Моида сурасининг баъзи оятлари нозил бўлганда Расулуллоҳ соллаллоҳу алайҳи ва саллам туялари устида эдилар. Оғирликни туя кўтаролмай чўкиб қолган. Яна бир марта Расулуллоҳ соллаллоҳу алайҳи ва салламнинг оёқларига ваҳий котиби Зайд ибн Собитнинг оёғи тегиб турганида, ваҳий келиб қолади. Шунда Зайднинг сони ёрилиб кетар даражага етган экан.\nБешинчи. Жаброил алайҳиссаломнинг ўз қиёфасида кўриниши. Икки марта шундай кўринган. Биринчи марта Ҳиро ғорида, иккинчи марта эса Меърож кечаси Сидратул мунтаҳода рўй берган.\nОлтинчи. Пайғамбаримиз соллаллоҳу алайҳи ва саллам меърожда эканларида Аллоҳ у зотга беш вақт намоз фарзлигини воситасиз билдирган.\nЕттинчи. Юзма-юз пардасиз гаплашиш. Меърож кечасида Аллоҳ таоло Ўз Ҳабибига Жамол рўъятини насиб этган, дейилади. Аммо бу сўз кўпчилик Ислом уламолари томонидан инкор этилган.\nҚуръони каримда “роҳматан лил ъаламин” деб таърифланган Пайғамбаримиз соллаллоҳу алайҳи ва саллам “хотамул анбиё” эдилар. Вазифалари ўта муҳим ва мушкул эди, у зот соллаллоҳу алайҳи ва салламнинг вазифалари фақатгина Араб яриморолини эмас, балки бутун инсониятни жаҳолатдан қутқариб, саодатга эриштиришдан иборат эди. Шу сабабли ҳам Пайғамбаримиз (соллаллоҳу алайҳи ва саллам) ўта ҳассослик ва эҳтиёткорлик билан ҳаракат қилишлари керак эди. Шунинг учун ҳам Маккадаги даъватнинг дастлабки уч йили жуда махфий равишда қилинган бўлиб, фақат яқин ва ишончли одамларгина Аллоҳнинг ваҳдониятига, бут ва санамлардан юз ўгиришга чақирилди.\nПайғамбаримиз соллаллоҳу алайҳи ва салламни қандай ва кимни даъват қилиш масаласи қийнарди. Энг аввал, кўнгилларини ўз яқинларига оча бошладилар.\nАллоҳ таоло Муддассир сурасини нозил қилиб:\n“Эй (либосларига) бурканиб олган киши (Муҳаммад)! Туринг–да, (инсонларни охират тўғрисида) огоҳлантиринг, Раббингизни улуғланг, либосларингизни покланг, бутлардан йироқ бўлинг, (бераётган нарсангизни) кўп санаган ҳолингизда эҳсон қилманг, Раббингиз учунгина сабр қилинг!” (Муддассир, 1–7) деганда Пайғамбаримиз (соллаллоҳу алайҳи ва саллам) дарҳол ўринларидан туриб кетдилар. Хадича онамизнинг: “Нега турдигиз, дам олмадингиз?” деган саволига: “Энди дам олиш ва истироҳатнинг вақти ўтди!” деб жавоб бердилар. У зотнинг “Мен бу ҳақиқатни кимга айтаман? Мени ким тасдиқларкан?” деган андишаларига Хадича онамиз: “Эй Аллоҳнинг элчиси! Сизнинг гапларингизни мен қабул қилиб, тасдиқлайман. Энг аввало, Аллоҳ йўлига мени даъват этинг!” деди.\nБу сўзлар Пайғамбаримиз соллаллоҳу алайҳи ва салламдан андишани кетказиб, у зотни маънавий қувонч эгаллаб олди. Пайғамбарими соллаллоҳу алайҳи ва саллам) даъватини Исломда биринчи бўлиб қабул қилган, биринчи бўлиб мусулмон бўлган ва Расулуллоҳ соллаллоҳу алайҳи ва саллам билан биринчи намоз ўқиган Хадича онамиз розияллоҳу анҳо бўлди.\nХадичадан кейин қадрдон дўстлари Абу Бакр (розияллоҳу анҳу), амакиваччалари Али ибн Абу Толиб, Расулуллоҳ (соллаллоҳу алайҳи ва саллам) озод қилган ва тутинган ўғиллари Зайд Ислом динини қабул қилди. Кейинчалик Абу Бакр (розияллоҳу анҳу)нинг йўл-йўриқлари билан яна беш киши мусулмон бўлди.\nШундай қилиб, Хадича розияллоҳу анҳо)дан кейин Исломни қабул қилган саккиз киши: Абу Бакр, Али ибн Абу Толиб, Зайд ибн Ҳориса, Усмон ибн Аффон, Зубайр ибн Аввом, Абдураҳмон ибн Авф, Саъд ибн Абу Ваққос, Талҳа ибн Убайдуллоҳ (розияллоҳу анҳум) бўлиб, улар “Ассабиқуна фил Ислам” (биринчи мусулмонлар ) деган фахрий ном билан тилга олинади.\nДаъватнинг дастлабки уч йили махфий равишда ўтгандан сўнг, Аллоҳ таоло Пайғамбар соллаллоҳу алайҳи ва салламга:\n“Бас, ўзингизга буюрилган ишни (яъни ҳақ динга даъватни) ошкора қилинг ва мушриклардан (ҳозирча) юз ўгиринг!” (Ҳижр, 94) деб амр қилди. Шу кундан бошлаб, Пайғамбаримиз (соллаллоҳу алайҳи ва саллам)нинг даъватлари очиқ тус олди. Намозларда ҳам Қуръони каримни баланд овоз билан ўқир эдилар. Қаерда йиғилган жамоатни кўрсалар, ўша ерга бориб: “Эй одамлар, албатта, мен сизларнинг барчангизга Аллоҳ юборган элчиман. У шундай Зотки, самовот ва Ер Унинг мулкидир. Ундан ўзга ҳеч қандай илоҳ йўқ! Ҳаёт ва ўлим берадиган ҳам Унинг Ўзидир!” деб имонга ва нажотга чақирар эдилар.\nАллоҳ таоло Пайғамбаримиз соллаллоҳу алайҳи ва салламга яна ваҳий нозил қилиб, унда:“Қариндошларингиз ва қабиладошларингизни Аллоҳ азобидан қутқаринг!” деб буюрди.\nПайғамбаримиз (соллаллоҳу алайҳи ва саллам) ўзларига қўйилган бу масъулиятни ҳис қилиб, Маккадаги қариндошлари ва қабиладошларини Сафо тепалигига йиғдилар ва уларга:\n“Эй азизларим! Сизга, шу тоғнинг орқасидан душман отлиқлари бостириб келяпти, десам менга ишонасизларми?” дедилар. Ҳамма: “Ҳа, сўзингга ишонамиз. Чунки сен ёлғон гапирмайсан. Дунёда ёлғон гапирмайдиган биргина инсонсан”, деди. Расулуллоҳ (соллаллоҳу алайҳи ва саллам): “Менга ишонар экансизлар, у ҳолда сизларни Аллоҳни бир дейишга, Унга ибодат қилишга даъват этаман. Сизлар келаётган қиёмат кунининг даҳшатидан қўрқинглар!” деб, мушрикларни астойдил Исломга даъват қила бошладилар. Ҳозиргина, биз сизни энг ростгўй одам деб биламиз, деган кишилар гапларидан тониб, ғала-ғовур кўтарди. Пайғабаримиз соллаллоҳу алайҳи ва салламнинг амакилари Абу Лаҳаб ғазаб билан ўрнидан туриб: “Эй қуриб кетгур! Бизни бу ерга шунинг учун чақирганмидинг ҳали?!” деб бақириб, у кишининг дилларига озор берди.\nШу аснода ҳам мушрикларга, ҳам бутпарастларга қарши нозил бўлган ояти карима қурайшликларнинг тоқатини тоқ қилган эди.\n“(Эй мушриклар!) Сизлар ва Аллоҳни қўйиб сиғинаётган (бут)ларингиз ҳам жаҳаннам ўтинларидир. Сизлар унга тушувчидирсиз!” (Анбиё, 98) деб марҳамат қилинган эди.\nҚурайшликлар ғазабга тўлиб, мусулмонларга қарши қўзғала бошлади. Қабила бошлиқлари учун ҳар бир қабиланинг алоҳида бутларга сиғинишида алоҳида манфаатлар бор эди. Мусулмонликнинг ёйилиши ва одамлар бутлардан юз ўгириши қабила бошлиқлари манфаатларига зиён етказар эди. Улар аввал Ислом динига унчалик эътибор бермай, Маккадаги кўплаб динларнинг бири деб қараган ва мусулмонларни шунчаки масхара (истеҳзо) қилиш билан кифояланарди. Кейинроқ эса, бу диннинг оламшумул дин экани, уни тўхтатиб қолишмаса, катта талафотларга учрашлари мумкинлигини сезиб қолишди. Бунга қарши курашишни аввал Пайғамбаримиз соллаллоҳу алайҳи ва саллам мансуб бўлган қабиланинг бошлиғи, Пайғамбаримиз соллаллоҳу алайҳи ва салламнинг ҳомийлари ва амакилари Абу Толибга шикоят қилишдан бошлашди. Абу Суфён бошчилигидаги бу гуруҳ Абу Толиб ҳузурига келиб:\n“Эй Абу Толиб, сени ҳурмат қилишимиз ҳар тўғрида бизларга лозимдир. Чунки сен Қурайш қабиласи орасида энг улуғ ёшли, ҳам бизнинг бошлиғимизсан. Мана, қариндошингнинг ўғли Муҳаммад бизларнинг ва ота-боболаримизнинг йўлидан чиқди. Бизнинг динимизни, худоларимизни камситяпти. Ота-боболаримизни йўлдан адашганга чиқаряпти. Биз ҳам жоҳил ва аҳмоқларча яшаётган эканмиз. Сен уни бу йўлдан қайтарасан, ё уни ҳимоя қилмайсан. У билан биз ўзимиз гаплашиб оламиз!” дейишди.\nУлар Пайғамбаримиз соллаллоҳу алайҳи ва саллам ўз ишларини аввалгидай бажариб юрганларини кўриб, жаҳл устида яна Абу Толибга келишди ва: “Биродарингнинг ўғлини бу ишидан воз кечтирмасанг, сенга ҳам, унга ҳам ёмон бўлади. Энди сабр қилиб туролмаймиз, нима бўлса бўлсин!” дейишди.\nБу таҳдид Абу Толибни ўйлантириб қўйди. “Ўғлим, – деди Абу Толиб, – менга бу қадар оғир юкни юклама. Чунки менга ҳам қийин”.\nЭнди Пайғамбаримиз соллаллоҳу алайҳи ва салламнинг Аллоҳдан бошқа ҳомийлари ҳам, ёрдамчилари ҳам қолмаган эди. Астойдил имонга суянган ҳолда Абу Толибга:\n“Эй амаки! Аллоҳга қасам, бу одамлар қуёшни ўнг, ойни эса чап қўлимга беришса ҳам, мен бу йўлимдан қайтмайман!” дедилар ва муборак кўзларига ёш тўлган ҳолда чиқиб кетдилар. Абу Толиб ўша заҳотиёқ Пайғамбаримиз (соллаллоҳу алайҳи ва саллам) орқаларидан: “Эй жияним, кел! Хоҳлаганингча иш тут! Қасам ичиб айтаман, ҳеч кимга таслим бўлиб қолишингга йўл қўймайман!” деди. Кейин Абу Толиб ҳошимийлар ва муталлибийлар қабиласини чақириб, қурайшликлардан Пайғамбаримиз соллаллоҳу алайҳи ва салламни ҳимоя қилиш лозимлигини тушунтирди. Ҳамма рози бўлди, фақат Абу Лаҳаб адоватини ошкора айтиб, душман томонга ўтиб кетди.\nҚурайшликлар Абу Толибга қилган мурожаатларининг бефойда эканини англаганидан кейин, Пайғамбаримиз соллаллоҳу алайҳи ва салламнинг тўғри ўзларига мурожаат қилишни маъқул кўрди:\n“Эй Муҳаммад, сенинг наслу насабинг пок, мавқе-мартабанг анча баланд. Шу чоққача араблар ўртасида ҳеч ким қилмаган ишларни қиляпсан, ҳеч ким айтмаган гапларни айтяпсан. Ўртамизга нифоқ солдинг. Айтгин-чи, нима мақсадда бундай қиляпсан? Агар мақсадинг бой бўлиш бўлса, сенга хоҳлаганингча мол-давлат берайлик, бу атрофда сендан бойроқ одам топилмасин. Бошлиқ бўлиш орзусида бўлсанг, сени ўзимизга бошлиқ қилиб олайлик, Макканинг ҳокими бўл. Мабодо, аслзода бир аёлга уйланмоқчи бўлсанг, сенга Қурайшнинг энг гўзал аёлларидан хоҳлаганингни олиб берайлик. Агар жин ва шайтонга чалинган бўлсанг, сени табибларга кўрсатайлик, токи бу дарддан фориғ бўлгин. Аммо энг асосийси – сен бу даъвойингдан воз кечишинг керак!”\nПайғамбаримиз соллаллоҳу алайҳи ва саллам уларга бундай жавоб қилдилар:\n“Мен сизлардан бирор нарса тама қилмайман: на молу дунё, на салтанат ва на раҳбарлик. Бирдан-бир истагим бутларга сиғинишдан воз кечиб, фақат Аллоҳга ибодат қилинглар!”\nҚурайшликлар: “Бизнинг уч юз олтмишта бутимиз турганда, сенинг ягона Аллоҳинг Маккани қандай қилиб бошқара оларди?” деб кетиб қолди.\nПайғамбаримиз соллаллоҳу алайҳи ва салламнинг бу жавоблари, азму қарорлари, мустаҳкам имонлари мушрикларни титратди. Исломнинг кундан-кунга ёйилиб бораётгани уларни хавотирга солди. Ислом бутга сиғинишни ман этгандан кейин уларнинг хусумати янада ошди. Мушриклар Абу Толибга ҳам, Пайғамбаримиз соллаллоҳу алайҳи ва салламга ҳам учрашиш, гаплашишдан фойда йўқ, деб хулоса чиқарди ва энди мусулмонларга, Исломга янги кирувчиларга қаршилик ҳамда тазйиқ ўтказишга бел боғлади. Улар Расулуллоҳ (соллаллоҳу алайҳи ва саллам)ни ва у кишига эргашганларни бир маҳаллага қамаб, савдо-сотиқдан, озиқ-овқатдан кесиб қўйишди. Мусулмон болаларининг очликдан фарёд ва фиғонлари Макка кўчаларини ларзага келтирса ҳам, уларга озиқ-овқат берилмади. Иккинчи томондан, улар мусулмонларни қаттиқ ҳақорат қилиб, уларни жиннига чиқаришар эди. Мўминлар бу жабру ситамларга чидамай, бошқа жойларга бош олиб кетишни ўйларди. Уларнинг бир қисмига Ҳабашистонга кетишга ижозат берилди. Бундан қўрққан мушриклар Ҳабашистон қиролидан уларни қайтаришни сўради.\nҚирол муҳожирларни ҳузурига чақириб, улардан Пайғамбаримиз (соллаллоҳу алайҳи ва саллам) ҳақларида сўради. Насронийлар эътиқод қиладиган Исо алайҳиссалом ҳақидаги фикрларини сўради. Муҳожирлар бошлиғи Жаъфар ибн Абу Толиб қиролга Марм сурасидан қироат қилиб берди. Буни эшитган Ҳабашистон қироли кўзларига ёш олиб:\n“Бу китоб билан ҳазрат Исога нозил бўлган китобнинг манаи бирдир”, деб қалбида имон келтирди ва мусулмонларни ўз ҳимоясига олди.\nАсар “Мовароуннаҳр” нашриётида чоп этилган. Нашриётдан харид нархи 34000 сўм


Тошкентда қиличбозлик бўйича Ўзбекистон чемпионатига старт берилди / Olamsport.com\nТошкентда қиличбозлик бўйича Ўзбекистон чемпионатига старт берилди\nПойтахтимизда қиличбозлик бўйича мусобақа бошланди.\nЎзбекистон Республикаси Жисмоний тарбия ва спорт вазирлиги ҳамда Ўзбекистон қиличбозлик федерацияси ҳамкорлигида спорт ва оммавий жисмоний тарбия тадбирларининг 2020 йил учун республика календарь режасига мувофиқ 2020 йил 10–14 февраль кунлари қиличбозликнинг барча (шпага, рапира, сабля) йўналишлари бўйича (2000-2002 й.т. ва 2003-2006 йилларда туғилган) кадетлар ва ўсмирлар ўртасида Ўзбекистон Чемпионати доирасидаги мусобақаларга старт берилди.\nМазкур турнирда спортчилар жамоавий бахсларда кураш олиб борадилар. Бугун, 10 февраль куни 2000-2002 йилларда туғилган ўсмир-спортчилар орасида шпага йўналишидаги ҳамда куннинг иккинчи ярмида 2003-2006 йилларда туғилган спортчи (кадет)лар орасида рапира йўналишида мусобақалар бўлиб ўтади.\nЭслатиб ўтамиз, ўсмирлар ва кадетлар орасида жорий йилнинг январь ойида бўлиб ўтган қиличбозлик бўйича Республика Чемпионатида спортчилар яккалик бахсида ўзаро куч синашган эди.\nМазкур чемпионатида Қорақалпоғистон Республикаси, вилоятлар ва Тошкент шаҳар ёш спортчилари иштирок этади.\nУшбу турнирни ўтказишдан кўзланган асосий мақсад:\n- қиличбозлик спортини кенг тарғиб қилиш ҳамда Ўзбекистон Республикаси ҳудудида оммавий спортнинг ривожланишига муносиб ҳисса қўшиш;\n- қиличбозлик бўйича Ўзбекистон терма жамоаси учун муносиб ўриндошларни саралаб олиш ва иқтидорли спортчиларни аниқлаш;\n- қиличбозларнинг ўзаро баҳс олиб бориш спорт маҳоратларини ошириш;\n- спортчилар орасида ўзаро дўстона муносабатлар ўрнатиш ва мустаҳкамлаш ва бошқалар.\nМусобақалар Тошкентдаги “Пахтакор” қиличбозлик спорт залида бўлиб ўтмоқда.\nЎзбекистон қиличбозлик федерацияси барча оммавий ахборот воситалари вакилларини ушбу турнирни кенг ёритишга таклиф этади.


Бош ӄароргоҳи Лондонда жойлашган “Халӄаро Амнистия” инсон ҳуӄуӄлари ташкилотининг янги ҳисоботида Хитой ҳукумати аксил-террор урушидан уйғурларни таъӄиб ӄилиш учун фойдаланаётгани ӄайд этилади.\n19 апрел 2021, Тошкент вақти: 05:52\nТашкилот расмий Пекинни танӄид ӄилган ҳолда, террорчиликка ӄарши уруш деган баҳона билан Хитой ҳукумати Шинжон-Уйғур мухториятида сиёсий ва диний диссидентларга ӄарши тазйиӄларни кучайтирганини таъкидлайди. Ҳисоботда, шунингдек, ӄўшни мамлакатлардан мажбурий равишда Хитойга ӄайтарилган уйғурларга нисбатан ӄийноӄлар ӄўлланилаётгани айтилади.\nЎтган йил декабр ойида Хитой ҳукумати илк бор террорчи ташкилотлар рўйхатини эълон ӄилган эди. Мазкур рўйхатга уйғурлар мустаӄиллиги учун курашаётган тўрт гуруҳ ҳам киритилган эди.


“Ўзбекистон ҳаво йўллари” Бишкекка қатновни тўхтатди\n29 май 2022, Тошкент вақти: 08:12\nапрел 19, 2010\nАвиачипталар сотуви билан шуғулланувчи Бишкекдаги “Қирғиз концепт” ширкати маълумотига кўра, 15 апрелдан эътиборан “Ўзбекистон хаво йўллари” авиаширкати рейсларига чипталар сотиш тўхтатилган. Аммо...\n- “Қирғизистон ҳаво йўллари” самолётлари Тошкентга учмоқда. Бундай вазият фақат Ўзбекистон билан кузатилаяпти, дейди “Қирғиз концепт” ходими.\nБу маълумотни “Ўзбекистон ҳаво йўллари”нинг Бишкекдаги ваколатхонаси ҳам тасдиқлади.\n- Бугунги рейс бекор қилинган. Чоршанба куни рейс бўлиши керак. Аммо бўладими-бўлмайдими, билмаймиз. Рейслар қачон бўлишини ҳам билмаймиз, деди ваколатхона ходими.\nЭслатиб ўтамиз, 14 апрел куни Тошкентдан Бишкекка учиб келган 7 нафар ўзбекистонлик Қирғизистонга киритилмай, юртига қайтариб юборилганди. Бунга жавобан Ўзбекистон томонидан шу куннинг ўзидаёқ 5 нафар қирғизистонлик депортация қилинган эди.\nЎзбекистон президенти Шавкат Мирзиёев Евросиё иқтисодий кенгашининг онлайн тарзда ўтган йиғилишида Хитой-Қирғизистон-Ўзбекистон темир йўли қурилиши “яқин кунларда” бошланишини тасдиқлади.\nМирзиёевнинг айтишича, “замонавий янги чақириқлар жануб ва шарқ йўналиши бўйича янги муқобил транспорт йўлакларини бундан буён ривожлантириш зарурлигини талаб қилмоқда”.\n“Яқинда биз Ўзбекистон-Қирғизистон-Хитой темир йўли қурилишини бошлашни режалаштирмоқдамиз. Лойиҳа Осиё – Тинч океани ҳудудидаги бозорларга чиқиш учун қўшимча имкониятларни пайдо қилади. Бу йўналиш Шарқ-Ғарб йўналишида мавжуд бўлган темир йўл линияларини тўлиқлайди”,- деди Мирзиёев.\nЕвросиё иқтисодий кенгашининг онлайн саммити жорий йилда Қирғизистон раислиги остида ўтмоқда. Саммитда Мирзиёев кузатувчи давлат мақомига эга бўлган давлат раҳбари сифатида иштирок этди.\nБундан ташқари Қирғизистон президенти Садир Жапаров раислик қилган онлайн саммитда Россия президенти Владимир Путин, Беларусь президенти Александр Лукашенко, Қозоғистон президенти Қасим-Жомарт Тоқаев, Арманистон Бош вазири Никол Пашинян ҳам иштирок этди. Мазкур давлатлар Евросиё иқтисодий иттифоқига аъзо ҳисобланади.\nЎтган ҳафтадаги ҳукумат йиғилишида Қирғизистон Министрлар кабинети раиси Ақилбек Жапаров расман Хитой-Қирғизистон-Ўзбекистон темир йўлининг қурилиши шу йил кузида бошланишини эълон қилганди.\nҚирғизистон ҳукумати раҳбарининг билдиришича, уч давлат ўртасида темир йўл қурилиши бўйича шартнома лойиҳаси бўйича иш якунланган.\nҚирғиз Бош вазири шартнома Ўзбекистон, Қирғизистон ва Хитой лидерлари томонидан жорий йилнинг сентябрида Тошкентда ўтказиладиган Шанхай ҳамкорлик ташкилотининг навбатдаги саммитида имзоланиши кутилаётганини билдирган.\nХитой, Қирғизистон ва Ўзбекистон бош вазирлари 1997 йилнинг 21 июлида Қирғизистон-Хитой чегарасидаги “Эргаштом” чегара пунктини очиш маросимида қатнашган эди. Ўшанда бу уч давлат расмийлари яқин орада Андижон-Ўш-Қошғар автомобиль йўли очилишини эълон қилган, аммо бу йўл 2018 йилга келибгина очилди. Ўшанда бери расмийлар темир йўл “яқинда” очилишини ваъда қилиб келмоқда.\nЎзбекистон-Қирғизистон-Хитой темир йўли Хитойни Марказий Осиёга боғловчи тугалланмаган икки лойиҳанинг бири. Иккинчиси Туркманистон-Хитой табиий газ қувури лойиҳасининг D линиясидир.


O'zbekiston tarixida ilk marotaba... - Respublika Ixtisoslashtirilgan Onkologiya va Radiologiya Ilmiy-amaliy Tibbiyot Markazi\nO’zbekiston tarixida ilk marotaba…\nРеспублика онкология марказида Ўзбекистон тарихида биринчи бор жигардан метастазни лапароскопик олиб ташлаш амалиёти бажарилди.\nУзоқ даврлардан буён, колоректал саратоннинг жигарга хатоки якка метастази бўлган холатда хам, ташқарига ичакни чиқариш ёки ички анастомозлар қўйиш шаклида ичакда симптоматик амалиёт бажариб келинган. Бирламчи ўсмани олиб ташлаш билан бир вақтда, ёки кейинчалик улар пайдо бўлгандан кейин йўғон ва тўғри ичак саратонининг жигардаги солитар метастази бўйича жигар резекциясини бажариш, хозирги вақтда кенг қўлланилиб келинмоқда. Жигарга метастазларни хирургик даволаш бошқа алтернатив усуллар йўқлиги сабабли қўллаб қувватланади. Албатта, сўз операбел холатдаги метастазлар хақида кетмоқда.\nБеморларнинг шифокорларга бирламчи мурожат қилганларида III-IV босқичлардаги кечки саратон турлари йўғон ичакда 71,4%ни, тўғри ичакда 62,4%ни ташкил қилади. Умуман олганда 20% колоректал саратон беморлари диагноз қўйилган вақтда узоқ метастазларга эга бўлади, уларнинг тахминан 25-30% қисмида жигарда чегараланган метастаз аниқланади. Жигарни метастатик шикастланиши билан бемоларнинг ўртача хаёт давомийлиги махсус давосиз 1 йиилдан кам вақтни ташкил этади. Бу кўрсаткич синхрон метастазларда – 4.5 ойни ташкил қилади. Онкология ва жаррохликнинг ривожланиши билан метастатик колоректал саратон беморларининг 5 йиллик яшовчанлиги 14%дан 60% га ошди (Джонс Хопкинс университети маълумоти).\nУшбу холат Республика ихтисослаштирилган онкология ва радиология илмий-амалий тиббиёт маркази ютуқларидан биридир. Бемор химио ва таргет препаратлар ёрдамида махсус даолар олган ва ўсма резектабел холатга келтирилгач, лапароскопик сигмоидэктомия амалиёти бажарилди. Аввал бемор жигардаги метастазни олиб ташлаш учун бўлимга жойлаштирилган.\nМарказ директори Тилляшайхов Мирзагалеб Нигматович бошчилигида жаррохлар гурухи Ўзбекистонда биринчи бўлиб жигарга кам сонли метастазлар (3 ва 8 сегментларда 4 смгача бўлган 2 дона метастаз) бўйича жигарни лапароскопик резекцияси амалиётини бажаришди. Одатий очиқ усулдаги жаррохлик амалиётидан лапароскопик усулнинг қатор афзалликлари бор: кам травматиклик ва беморнинг стационарда қиса вақт бўлиши (6-7 сутка), амалиётдан кейин тез тикланиши, оғриқ хиссининг қўйлиги, амалиётдан кейинги чандиқларнинг йўқлиги.\nБемор клиникадан амалиётдан кейинги 4-суткада муваффақиятли тарзда уйига чиқарилди.\nЮртимиз онкологларини ушбу ютуқ билан табриклаймиз ва келгуси ишларида муваффақиятлар тилаймиз!


Ўзбекистонда носвой тайёрлаш ва сотиш тақиқланиши мумкин — Фарғона шифокори\n«rost24″нинг ёзишича, Соғлиқни сақлаш вазирлиги 2014 йилда Жаҳон соғлиқни сақлаш ташкилоти билан биргаликда юқумли бўлмаган касалликларнинг хавф омилларини ўрганилганда қуйидагилар аниқланган: Ўзбекистон аҳолисининг 12 фоизи, эркакларнинг 23,2 фоизи, яъни ҳар тўрттадан биттаси, аёлларнинг 0,2 фоизи носвой истеъмол қилади. Тамаки истеъмолчиларининг 90 эса фоизи носвой истеъмол қилади.\nБундан ташқари, тутунсиз тамаки маҳсулотларининг 13-15 ёшдаги ўсмирлар орасида истеъмол қилинишининг даражаси ҳам Ўзбекистонда қўшни мамлакатларга қараганда энг юқори — 6 фоиз. Бу кўрсаткич: Қирғизистонда – 5,1 фоиз, Тожикистонда — 1,8 фоиз, Қозоғистонда – 0,6 фоиз, Туркманистонда – 0,2 фоиз).\n← Нима учун “Грипп”га вакцина ҳар фаслнинг бошида янгиланиб турилади?\nТошкентдаги Вестминстер университетида соғлиқни сақлаш йўналишида янги дастур очилди →\n04.05.2018 fsh.uz 833\n01.12.2017 fsh.uz 779\n07.04.2018 fsh.uz 1 159


Роғун борасида ўзбек-тожик можароси давом этади\nЎзбекистон Роғун ГЭСи борасидаги халқаро экспертиза натижалари қандай бўлишидан қаътий назар уни қуриш номақбул деб ҳисоблайди.\nТожикистон Энергетика ва саноат вазирлигининг исмини ошкор этмаган масъулига кўра, Тошкент ва Душанбе ўртасида Роғун мавзуси билан боғлиқ даҳанаки жанжалларга аслида журналистлар сабаб бўлаяпти.\n- Вазирнинг ( Энергетика вазири Шерали Гул назарда тутилаяпти - таҳр.) ўша кунги баёноти оммавий ахборот воситаларида мазмунан ўзгартирилган ҳолда нашрга берилган. Яъни вазир жаноблари “Биз халқаро экспертлар хулосасини назарга олмаймиз” деган маънода гапирмаган эди. Бу журналистларнинг иши, - деди Энергетива ва саноат вазирлигининг исми ошкор қилинмаган масъули.\nЖорий йил 18 май куни Ўзбекистон Ташқи ишлар вазрлиги ҳузуридаги “Жаҳон” ахборот агентлиги “Халқаро экспертиза натижаларидан қатъий назар, Роғун ГЭСи қурилиши мақсадга мувофиқ эмас” номли мақолани нашрга берди.\n“Тожикистон томони халқаро экспетлар ишини эътиборга олмаслигини халқаро ҳамжамиятга намойиш қилиб, шунинг баробарида эгоистик ҳаракатлари оқибатида нафақат қўшни давлатлардаги миллионлаб аҳоли, балки Роғун тўғони қуйисида яшаётган ўз фуқаролари ҳаётини ҳам хавф остига қўйишга тайёрлигини англатмоқда”, дейилади ушбу мақолада.\nЎзбекистон Ташқи ишлар вазрлиги ахборот агентлигининг ёзишича, Тожикистон энергетика вазири Роғун лойиҳаси бўйича халқаро экспертиза натижалари эълон қилинмай турибоқ, унинг хулосаларини рад этаётир.\nШунингдек, “Жаҳон” ахборот агентлиги Тожикистон томонни қўшнилари манфаатлари ва уларнинг бу лойиҳага оид нуқтаи назарларини менсимаётганликда ҳам айблаган.\nШу ўринда айтиб ўтсак, Тожикистон энергетика ва саноат вазири Шерали Гул Роғун ГЭСи қурилиши юзасидан шу йил 22 апрел куниги баёнотида “Халқаро экспертиза ўтказилгандан кейин ҳам станциянинг техник параметрлари ўзгартирисиз қолиши”ни таъкидлаган эди.\nБу баёнотга Ўзбекистон Экологик ҳаракатининг Олий Мажлис Қонунчилик палатасидаги депутатлар гуруҳи раҳбари Борий Алихонов кескин муносабат билдирган эди.\nТожикистон Энергетика вазирлигидаги манбанинг айтишича, аввалроқ ўзбек депутатига ёзма тарзда жавоб йўлланган.\nБироқ бугун, таҳлилчиларга кўра, Ўзбекистондаги расмий нашрнинг Тожикистон энергетика вазири Шерали Гул баёнотига такроран жавоб ёзиши “Ўзбекистон ҳукуматининг музокаралар жараёнига босим ўтказишидан ўзга нарса эмас”.\nТожикистон Бош вазирининг собиқ муовини Георгий Кошлаков Тошкентнинг бундай чиқишларига умуман аҳамият бермасликка чақиради.\n- Фикримча, улар Роғун лойиҳаси халқаро экспертизадан ўтказилгандан кейин ҳам ўз қарашларини ўзгартирмайди. Лекин бу билан улар Роғун қурилишига ҳеч қандай таъсир ўтказа олмайди. Ўзбеклар экспертиза натижаларидан қатъий назар, Роғуннинг қурилиши мақсадга мувофиқ эмаслигини айтишади. Хўш унда нима мақсадга мувофиқ? Уларнинг инжиқликларими?- дейди собиқ мулозим Кошлаков жаноблари.\nАйтиш жоизки, дунёда энг баланд тўғон билан қурилаётган Роғун ГЭСнинг илк пойдевори ўтган асрнинг 80 йилларида қўйилган.\nАммо Совет Иттифоқи тарқаб кетгандан сўнг “ўлик иншоот” га айланиб қолган Роғун қурилиши 2004 йил Тожикистон ҳукумати томонидан жонлантирилагандан кейин, Ўзбекистон ва Тожикистон ўртасида муносабатлар ҳам кескинлаша борди.\nТошкент бу йирик гидроиншоот минтақа экологияси учун тузатиб бўлмас зарарлар келтиришини даъво қилса, Душанбе бу фақат Ислом Каримовнинг инжиқликлари эканини иддао қилишдан чарчамайди.\nАйни пайтда Роғун ГЭСи лойиҳасини иқтисодий, техник ва экологик халқаро экспертизадан ўтказиш тадбири Жаҳон банки молиявий кўмаги ёрдамида амалга оширилмоқда.\nБироқ Ўзбекистон қаторида Жаҳон банки, Халқаро валюта жамғармаси каби ташкилотлар халқаро экспертлар гуруҳи хулосаси эълон қилинмагунча, Роғунда тиклаш ва қурилиш ишлари тўхтатилишини бир неча марта сўраган эса-да, бу майдонида етти мингдан ортиқ ишчи эртаю кеч меҳнат қилаётгани кузатилади.\nАйни пайтда Имомали Раҳмон бошлиқ Тожикистон ҳукумати ҳар бир тадбирда, ҳар бир расмий ва норасмий чиқишларида “Роғун тожиклар учун ҳаёт ва мамот масаласи” эканини тинмай такрорлайди.\n- Роғун Тожикистон учун ҳаётан муҳим объект саналади. Кўп нарса унга боғлиқ. Биз уни албатта қурамиз. Табиийки қўшнилар ва халқаро ташкилотлар таклифлари ва нуқтаи назарлари эътиборга олинган ҳолда қурилади, - дейди Тожикистон энергетиклар анжумани раиси Рафиқа Мусоева.\nШуни ҳам айтиш лозимки, Тожикистон ҳукумати ҳар йил бу гидроиншоот лойиҳаси учун давлат бюджетидан миллионлаб сомоний маблағ ажратиб келмоқда.\nРасмий маълумотларга кўра, 2011 йилда бу лойиҳа учун 850 миллион сомоний ёки тақрибан 200 миллион АҚШ доллари миқдорида маблағ ажратилган.\nТожикистон Молия вазирлигининг маълум қилишича, Роғун ГЭСи лойиҳасининг умумий қиймати 2 миллиард 200 миллион АҚШ долларига тенгдир.


КАМИДА 100 ЁШ КЎРИШНИ ХОҲЛОВЧИЛАРГА МАСЛАҲАТЛАР - 29 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПонедельник, 17.06.2019, 16:16\nГлавная » 2019 » Май » 29 » КАМИДА 100 ЁШ КЎРИШНИ ХОҲЛОВЧИЛАРГА МАСЛАҲАТЛАР\nКАМИДА 100 ЁШ КЎРИШНИ ХОҲЛОВЧИЛАРГА МАСЛАҲАТЛАР\nҲар бир кексанинг узоқ яшашига ўзига хос одатлари, қарашлари, иштиёқлари, кун тартиби, ухлаш ҳамда овқатланиш қоидалари сабаб бўлади. Бу сиз ва биз каби 100 га киришга ҳавасманд ёшларга қизиқ бўлиши мумкин. Келинг, юз билан юзлашган бир нечта инсонларнинг ёшликни сақлаш ва узоқ умр кўриш сирларини эътиборингизга ҳавола этамиз.\nХитой фуқароси 100 ёшли Эдрин Лининг маслаҳатлари:\nҲар доим олдинга қараб юринг ва ҳеч қачон ҳеч нимага ва ҳеч кимга таслим бўлманг.\nКўпроқ табиат қўйнида бўлинг.\nҚайнатилган сув — ўлик сув. Тиндирилган аммо қайнатилмаган сувни кўпроқ ичинг.\nОрзу ва умид билан яшанг. Ҳеч қачон ҳаётдан ноумид бўлманг.\nБир неча ўн йилдан буён пилатес (мушаклар ва танани соғломлаштирувчи жисмоний машқлар мажмуи) билан шуғулланувчи 92 ёшли америкалик Рут исмли аёл шундай дейди:\nМен ҳеч қачон календарга қарамайман. Ҳар бир кунни байрамдек кутиб оламан.\nҲар доим сифатли нарсаларни сотиб оламан. Улар ҳеч қачон урфдан чиқмайди.\nИшим бўлмаса ҳам ҳар куни кўчага айлангани чиқаман. Ёшлик сири — ҳаракатда.\nХалқ табобати ёрдамида одамларни даволаган 100 ёшли инглиз шифокори Жозефнинг деганлари:\nЎйлайманки, инсон учун оғир спорт турлари билан шуғулланиш умуман керак эмас.\nСунъий витаминлар қабул қилишнинг ҳам ҳожати йўқ. Улар табиат неъматларида бисёр.\nМаслаҳатим севинг ва севилинг! Бўйдоқлар тезроқ уйланинг. Ёлғизлик инсонни таназзулга элтади.\nҲеч қачон кек сақламанг. Кечиримли ва эҳтиросли бўлинг. Агар кимдандир жаҳлингиз чиқса ҳам адоватингизни ичингизда сақланг, атрофдагиларнинг дилини оғритманг.\nҲеч кимга ўзингизни бошқаришга изн берманг.\nВақти келса йиғлашдан уялманг.\nЁшликда романтик саёҳатлардан ўзингизни чекламанг. Пулни ўйламанг. Ҳаётий тажриба ҳар қандай пулдан аҳамиятли.\nЎзингизни бировлар билан солиштирманг. Акс ҳолда ҳеч қачон бахтли бўлолмайсиз.\nҲар куни ўз-ўзингизни сизга ёқадиган бирон нарса билан сийланг.\nЎзингизга ёқадиган машғулотни аниқлаб олинг ва у билан кўпроқ машғул бўлинг.\nСиқилманг, кўп муаммолар ўз-ўзидан ечим топади.\nҲамма нарса ўз қўлингизда. Ўйлаб тўғри қарор қабул қилинг. Фақатгина ота-онани танлаб бўлмайди.\nУй ҳайвонларини боқиб олинг. Бу одамни баъзи-баъзида ўзини ёлғиз ҳис қилиш азобидан узоқлаштиради.\nҲар қандай шароитга мослашишни ўрганинг.\nЙўқотилган нарсаларга кўп ачинманг.\n100 ёш кўрган француз ўқитувчисининг деганлари:\nҲаёт — бу қувонч. Уни қандай яшаб ўтиш ҳар бир одамнинг ўзига боғлиқ. Тақдирингиздан рози бўлинг. Ҳар доим ҳар бир лаҳзада бахтли бўлиш шарт эмас.\nҲаммамиз инсонмиз. Инсонларни — ўз қавмингизни севинг ва қадрланг.\nЯхши таълим олинг ва етарли малакага эга бўлинг. Бу салоҳиятни сиздан ҳеч ким тортиб ололмайди.\n92 ёшли Дона Мария Жилиодан 10 та фойдали маслаҳат:\nАмерикалик Дона Мария Джилио 92 яшар кичик жуссали аммо жуда ораста аёл. Уни кўрган киши ҳайратга тушмасдан иложи йўқ. Бу аёл ҳар куни эрта уйқудан туради ва соат 8.00 да аллақачон бежирим кийинган, сочлари турмакланган, камтарин макияж ила ўзига оро берган ҳолда бўлади. Кўз равшанлиги унчалик яхши бўлмаса-да у сал кам юз ёш остонасида ўз ҳолатини бошқаларга ибрат бўла оладиган даражада бенуқсон сақлай олган. У одамларнинг: "Қандай қилиб узоқ яшаш ва ёшликни сақлаш мумкин” деган саволларига қуйидагича жавоб беради:\nАҳамиятсиз бўлган рақамлар ҳақида кўп ўйламаслик керак. Булар одамнинг ёши, тана вазни ва бўйи билан боғлиқ. Майли, булар ҳақида шифокорлар бош қотираверишсин!\nФақат қувноқ дўстлар билан мулоқот қилинг. Доимо бир нимадан норози бўлиб юрадиганлар ва кўп танбеҳ берадиганлар сизни "орқага судрайди” (ўзингиз ҳам улардан бири бўлиб қолманг!).\nЎқишни давом эттиринг. Катта ёшдаман деманг, компьютерда ишлашни, турли ҳунарларни ўрганинг. Миянгизнинг дангасалик қилишига йўл қўйманг. Байрамона кайфиятдаги мия Альцгеймер деб аталувчи немиснинг "бостириб келишига” тўсқинлик қилади!\nҲар бир майда-чуйдани қадрлашни билинг. Сизни севувчи инсонлар, сизга бахт улашувчи лаҳзалар, сизнинг узоқ умр кўришингизга ҳисса қўшувчи, сиз ҳатто аҳамиятсиз деб ўйлайдиган нарсаларнинг ҳам қадрига етинг.\nКўпроқ кулинг, узоқ ва бор овозингиз билан. Нафасингиз тутилиб қолгунча кулинг. Агар сизни кулишга мажбур қилувчи дўстингиз бўлса у билан вақтингизни кўпроқ ўтказишга ҳаракат қилинг.\nКўз ёшлар ҳам бўлиб туради. Йўқотганларингиз учун қайғуринг, мотам тутинг аммо ўзингизни қийнаб қўйманг. Сиз билан сўнгги йўлгача бирга борадиган одам бу — сиз. Тирик экансиз, яшашда давом этинг.\nАтрофингизга ўзингиз севган нарсаларни тўпланг. Бу сизнинг оилангиз, жониворларингиз, ўсимликларингиз, иштиёқларингиз ва бошқалар бўлиши мумкин. Уйингиз — сизни ёқимсиз одамлар ва ҳолатлардан асровчи қўрғонингиз. Ундан узоқлашманг.\nСаломатлигингиз ҳақида қайғуринг. Агар соғлигингиз яхши бўлса, уни сақлаб қолинг. Агар у ўзгарувчан бўлса, яхшилашга ҳаракат қилинг. Агар ўзингиз уни яхшилай олмасангиз, ёрдам сўраб шифокорга мурожаат қилинг.\nҚайда ўзингизни айбдор ҳис қилган бўлсангиз, ўша ерга қайтиб борманг. Таъбингиз бузилган ердан чиқиб кетинг, кўча кезинг, магазинларни айланинг. Ишингиз ёқмаса бошқа ишга ўтинг, ҳаво етишмаса бошқа иқлимга, ҳатто бошқа мамлакатга кетинг. Аммо сизга айблов қўйилган жойга қайта бора кўрманг.\nСевимли инсонларингизга севишингизни баралла айтишдан тортинманг. Улар буни ҳис қилишсин. Улар билан бирга бўлиш учун барча имкониятларни ишга солинг.\nКатегория: Foydali maslahatlar / Полезны советы | Просмотров: 26 | Добавил: Sherlaruz.CoM | Рейтинг: 0.0/0


Бағдоднинг Америка ҳарбий автомашиналари кетаётган кўчасида портлаш юз бериб, америкалик уч аскар нобуд бўлди.\n03 март 2021, Тошкент вақти: 08:16\nБағдод яқинидаги Садр мавзеида ироқлик шиаларнинг радикал етакчиси Мўктадо ас-Садр тарафдорлари уч кундан буён пул эвазига ўз қуролларини топшираяпти.\nЯкшанба куни ўғирлаб кетилиб, гаровда сақланган америкалик фотограф Пол Таггерт Бағдодда озод қилинди. Воқеа тафсилотлари тўғрисида маълумот ҳозирча йўқ.\nАмерика ва Ироқ ҳарбийлари Бағдоднинг шимоли-шарқида исёнчиларга қарши амалиётларни давом эттирмоқда.


Нега шифокорлар хусусий клиникаларни афзал кўрмоқда? — Фарғона шифокори\nНега шифокорлар хусусий клиникаларни афзал кўрмоқда?\nСўнгги йилларда тиббиёт соҳасида маошларнинг камлиги боис тиббий ходимлар хусусий клиникаларда ишлашни афзал билмоқда. Бу мамлакатимизда хусусий клиникаларни ривожланиб бораётганидан ҳам дарак беради.\n“Сўнгги йиллар ичида 168 нафар тиббиётнинг етук мутахассислари давлат касалхоналаридан бўшаб, хусусий клиникаларга ўтиб кетган. Сабаби, ойлик маошлар хусусий клиникаларда бир неча баробар юқори. Айни дамда Соғлиқни сақлаш вазирлигида 60 мингдан зиёд шифокор ишлайди. Бир йил ичида уларнинг ойлик маоши 40 фоизга кўтарилди. Менимча, яна уларнинг ойлик маошини кўтаришга ҳожат йўқ”, дейди Соғлиқни сақлаш вазири ўринбосари Абдуҳаким Хожибоев.\nБу ҳақда Марказий сайлов комиссиясининг халқаро матбуот марказида Халқаро пресс-клубнинг тиббий муаммоларни ҳал этишда сиёсий партияларнинг фаоллигига бағишланган анжуманида айтиб ўтилди.\nЛаборатория, гемодиализ бўлимлари, стерилизация бўлимлари ва бошқа ихтисосликлар босқичма-босқич хусусий тиббий ташкилотлар ваколатига ўтказилади. Давлат тиббиёт ташкилотларининг ёрдамчи бўлинмалар (овқатланиш блоклари, кирхона ва бошқалар) фаолиятини таъминлаш ҳамда айрим тиббий хизматлар бўйича функциялари давлат-хусусий ...\nЮртимизда Инновацион соғлиқни сақлаш миллий палатаси ташкил этилди\n“Ўзбекистон Республикасида соғлиқни сақлашни бошқаришнинг инновацион моделини жорий этиш чора-тадбирлари тўғрисида”ги Президент қарори қабул қилинди. Фото: Scientific Route Қарор билан Инновацион соғлиқни сақлаш миллий палатаси ташкил этилди, -деб ...\nЎзбекистонда «Тиббий суғурта тўғрисида»ги қонун лойиҳаси ишлаб чиқилади. Бу Ўзбекистон Республикаси Президенти Шавкат Мирзиёевнинг «Соғлиқни сақлаш соҳасида хусусий секторни янада ривожлантириш чора-тадбирлари тўғрисида»ги қарорида белгилаб қўйилган.\nЖаҳон соғлиқни сақлаш ташкилоти (ЖССТ)нинг Ўзбекистондаги ваколатхонаси раҳбари Лиан Куппенс Соғлиқни сақлаш вазири Алишер Шадмановга ЖССТнинг безгак касаллигини элиминация қилган давлат мақомини тасдиқловчи сертификатини тақдим этди. Бу ҳақда Соғлиқни сақлаш ...\nЭндокринологик хизмат ҳолати қандай аҳволда?\nЯқинда Ўзбекистон Миллий матбуот марказида эндокринологиянинг долзарб масалаларига бағишланган матбуот анжумани бўлиб ўтди. Унда Ўзбекистон Республикаси Соғлиқни сақлаш вазирлиги мутасаддилари, Республика ихтисослаштирилган эндокринология илмий-амалий тиббиёт маркази олимлари, мутахассислар ва журналистлар ...\nВазирлар Маҳкамасининг “Республика ихтисослаштирилган тиббиёт марказлари томонидан ташхис қўйиш ва даволаш сифати стандартларига риоя қилган ҳолда аҳолига пулли асосда юқори малакали ихтисослаштирилган тиббий ёрдам кўрсатиш қоидаларига ўзгартириш киритиш тўғрисида”ги қарори ...\n← Алишер Шодмонов: «Адолат – ҳар бир инсон учун»\n“Тиббиёт: қуруқ ваъдалар қачонгача давом этади?” сарлавҳали мақолага расмий муносабат →\n13.12.2017 fsh.uz 742\n26.04.2018 fsh.uz 621\n16.02.2019 fsh.uz 512


Ҳурматли дўстлар! | imkoniyat.uz\nМана бугун Ўзбекистон Ногиронлар жамиятининг Касаба уюшмаси томонидан “IMKONIYAT.UZ” номли сайт очилди.\nУшбу сайт очилишининг асл мақсади, Сизларни қизиқтирган саволларингизга, таклифларингизга, ногиронларга бағишлаб давлатимиз томонидан чиқарилаётган ва чиқарилган Қарор ва Дастурлар билан танишишларингизга имконият яратишдир.\nМен ушбу сайтни яратишда ўз ҳиссасини қўшган ННТМА қошидаги Маслаҳат кенгаши аъзоларига чуқур миннатдорчилик изҳор этмоқчиман.\nЮртбошимиз томонидан қабул қилинган беш тамойилнинг бири жамиятимизда кучли ижтимоий сиёсат юритишдир. Шу сабаб ўзгалар ёрдамига, меҳрига, парваришига, эътиборига муҳтож инсонларга шароит яратишдек савобли иш бўлмаса керак.\nҲаммангизни ушбу сайт билан табриклайман.\nМарказий Раёсати раиси


Mi 8 тақдим қилинди: нарх борасида компания ваъдасида турди! | Ўзбекистон ва жахон янгиликлари\nТехнология 1 июнь 14:06 880\nКеча, 31 май куни, Хитойнинг ёш ва илғор компанияларидан ҳисобланган Xiaomi ўз юртида Mi 8 ҳамда Mi 8 SE смартфонларини, шу билан бирга Mi Band 3 «ақлли браслет»ни ҳамда MIUI 10 операцион тизимини расман тақдим қилди деб ёзади terabayt.uz. Mi 8 флагмани AMOLED-панели ҳамда айни пайтда жаҳоннинг энг кучли чипларидан бўлган Snapdragon 845 билан таъминланган.\nMi 8 моделидаги 6,21 дюймли дисплейнинг пикселлар сиғими 2248 x 1080 га тенг. Мазкур экранда компаниянинг шахсий ишланмаси бўлган фойдаланувчининг юз-қиёфасини 3D ўлчамда текширишдан ўтказиш тизими жорий қилинган. Айни пайтда Андроид смартфонлар учун энг самарадор ҳисобланган Qualcomm Snapdragon 845 процессори мазкур девайснинг муҳим ўзига хосликларидан биридир.\nСмартфоннинг тезкор хотира сиғими 8 гигабайтгача катталашган. Унинг қувват таъминоти учун электр токи сиғими 3300 мА соат бўлган аккумулятор жавобгар. Гаджетнинг 6 гигабайтли тезкор хотира талқини ҳам бор. Доимий хотира сиғими эса 256 гигабайтгача етади. Xiaomi Mi 8 моделининг корпус қалинлиги ғоятда юпқа — 7 мм, вазни — 175 грамм.\nXiaomi Mi 8 бош камерасининг асосий сенсори 20 мегапикселли ва ёруғлик тақсимловчи диафрагма f / 1.7 стандартли; бош камеранинг қўшимча сенсори ҳам 12 мегапикселли, бироқ f / 2.4 диафрагмали. Олд камерадаги сенсор 16 мегапикселли, унинг ёруғлик тақсимловчи диафрагмаси f / 2.0. Барча камералар «ақлли», яъни сунъий технология ёрдамида ёрқин суратлар олиш учун мустақил ишлай олади.\nҚиёфани 3D ўлчамда текширувдан ўтказиш тизимининг жорий қилингани флагмандаги улкан ютуқ. Боиси Xiaomi Mi 8 Андроид смартфонлар орасида биринчи бўлиб шундай жиҳатга эга бўлди.\nТақдимотда қайд этилишича, смартфоннинг экранида виртуал бармоқ изи сканери ўрнатилган талқини ҳам сотувга чиқарилади. Бу сканер тезкорлиги ва аниқлигига кўра бу технологияни илк маротаба жорий қилган Vivo технологиясиникидан яхши бўлади. Смартфон корпус орқасидаги бармоқ изи сканеридан ҳам кўриниб турибдики, компания ҳали бундай функцияга тўлиқ ўтишга тайёр эмас.\nXiaomi Mi 8 флагманининг 6 ГБ + 64 ГБ хотирали талқини Хитойда 421 АҚШ долларидан, 6 ГБ + 256 ГБ хотирага эга талқини 515 АҚШ долларидан сотилади. Унинг 5 июндан сотувга чиқарилиши маълум қилинган.\nШу билан бирга, тақдимотда флагманнинг ҳамёнбоп талқини бўлган Xiaomi Mi SE ҳам намойиш қилинди. Унинг ҳам экран юқорисида «кесиғи» бор. Mi 8 моделининг содда талқинига 5.88 дюймли AMOLED экран, флагман процессорлардан бир қадам орқада бўлган Qualcomm Snapdragon 710 чипсети ҳамда 20 мегапикселли селфи камера ўрнатилган. Смартфон саноатида янгилик бўлган Qualcomm Snapdragon 710 чипсети имкониятларига кўра яқин ўтмишдаги энг зўр чиплар билан беллаша олади. Яъни, самарадорлиги бугунги фойдаланувчи учун манзур бўлади. Бу талқин учун компания 281 АҚШ доллари сўрамоқда. Xiaomi Mi 8 SE шу йилнинг 8 июнидан соутвга чиқарилади.


Туман ва шаҳар ҳокими лавозимига номзод депутатлар томонидан илгари сурилади\nТуман ва шаҳар ҳокими лавозимига номзод...\n09.09.2021 12:34 0 1546\nФото: Milliy mass-mediani qo‘llab-quvvatlash va rivojlantirish jamoat fondi\nШавкат Мирзиёев айни вақтда Ўзбекистон Либерал-демократик партиясининг съездида иштирок этмоқда. Давлат раҳбари туман ва шаҳарлар ҳокими лавозимига тайинлаш борасида амалга ошириладиган янгилик ҳақида гапирди.\n— Биз ўтган даврда етарли тажриба тўпладик ва келгусида қуйидаги ташкилий-ҳуқуқий тадбирларни амалга оширамиз.\nБиринчидан, маҳалла – том маънода жамоатчилик бошқаруви ва назоратининг таянч бўғинига айланиши учун барча шароитларни яратамиз.\nШу мақсадда, аввало, маҳалла тизимининг ҳуқуқ ва ваколатлари кенгайтирилади, уни молиялаштириш манбалари ва тартиби такомиллаштирилади.\nБундан ташқари, маҳаллада фуқаролар учун давлат ва ижтимоий хизматлардан фойдаланиш, давлат органларига маҳалладан туриб мурожаат қилиш имконияти яратилади.\nИккинчидан, туман, шаҳар, вилоят вакиллик ва ижро ҳокимияти тизими қайта кўриб чиқилади.\nКелгусида, туман ва шаҳар кенгашларида камида 2-3 нафар депутат доимий асосда ишлайдиган тартиб жорий этилади. Улар муаммоларни маҳаллабай ўрганиб, ечимини Кенгаш муҳокамасига киритади.\nТуман ва шаҳар ҳокими лавозимига номзод туман кенгашида энг кўп депутатлик ўрнини эгаллаган партия гуруҳи томонидан илгари сурилади, — деди Шавкат Мирзиёев.\nШавкат Мирзиёев ҳоким қурилтой\nЖамият Кеча, 12:39\nСиёсат 14/10, 20:25\nШавкат Мирзиёев Олий Евроосиё иқтисодий кенгаши йиғилишида нутқ сўзлади\nСиёсат 13/10, 20:07\nЎзбекистон Президенти 2 та халқаро ташкилот саммитларида нутқ сўзлайди\n#ёнғин - 436


06 март 2021, Тошкент вақти: 10:30\nЯрғунчи масжидидаги эълон\nҚашқадарёдаги Ярғунчи масжиди ходимларига ойига 1 миллион сўм эҳсон пули тушириш мажбурияти юклатилди. Акс ҳолда масжид ёпилиши мумкинлигидан огоҳлантирилди.\nМасжидга ёпиштирилган эълон\nҚашқадарё вилоят, Ғузор туманидаги Ярғунчи жоме масжиди эшигига "агар масжид ойига бир миллион сўм пул маблағи туширмаса, ёпилиши мумкинлиги" ҳақидаги эълон ёпиштирилди.\nМасжидга борган намозхонлар томонидан суратга олиниб, Озодликка йўлланган ушбу эълон тилхат кўринишида бўлиб, унга масжид имоми Бурҳон Пардаев билан мутавваллиси Ўрол Боймирзаев имзо чеккан.\nТилхатда имом Пардаев ва мутаввалли Боймирзаев масжидга ойига бир миллион сўм пул тушмагани борасида огоҳлантирилгани ёзилган.\n“Ойига масжидимиз ҳисоб рақамига 1.000.000 (бир миллион) сўм пул маблағи тушмаса масжиднинг фаолиятини ихтиёрий равишда тўхтатишга розимиз” дейилади тилхат давомида.\nЯрғунчи масжиди имоми Бурҳон Пардаев Озодлик билан суҳбатда масжид эшигига айни мазмундаги эълон ёпиштирилганини тасдиқлаб, бу Ўзбекистон Мусулмонлари идораси Қашқадарё вилоят вакиллиги талаби билан ёзилганини айтди:\n- Ҳа, вакилликдан топшириқ бўлганди. “Буни масжиднинг эшигига осиб қўясан” деди. Чунки халқ билсин, жоме масжидку бизники. Ўзини-ўзи бошқариш, фаолият юритиш учун кўпроқ тушум қилиши керак. Одамлар эҳсон қутисига кўпроқ ташласин деган маънодами, энди. Шундай гурунг бўлганди, деди Бурҳон Пардаев 8 август куни.\nПардаевга кўра, масжиднинг тушум пули жуда кам бўлгани боис Ўзбекистон Мусулмонлари идораси Қашқадарё вилоят вакиллиги шундай чорани қўллаган.\n- Тушум кам бўлгани учун иш ҳақи ололмаймизку ахир. Иш ҳақи ёзиш учун энг кам иш ҳақининг 2,5 баробаридан кам ёзиш мумкин эмас, шунга мувофиқ бўлиши керак. Етмагани учун иш ҳақи йўқ бўлиб турибди ҳозир, деди Бурҳон Пардаев.\nПардаевнинг айтишича, масжиднинг пул билан боғлиқ муаммоси ҳақидаги эълон масжид эшигига ёпиштирилгач, пул тушуми бироз ошган.\n- Иш берди. Бир миллион бўлмаса ҳам, одамлар ёрдам қилишди. Ундан ташқари масжиди йўқ қишлоқ жойларидаги маҳалла мўминлари эълонни ўқигач, 50 минг сўмдан счётимизга ўтказиб берадиган бўлишди, дейди Пардаев.\nЯрғунчи масжиди Ғузор туманидаги энг кам пул тушадиган масжид эканини айтган Пардаевга кўра, бу намозхонлар сонининг камлиги ва одамларнинг камбағаллиги билан боғлиқ.\n- Пул тушиши бу бизнинг ихтиёримиздаги нарса эмаску. Халқ энди бой бўлса, кўпроқ тушади, камбағал бўлса, камроқ тушади, дейди Пардаев.\nПардаевнинг ҳисоб-китобича, жума намозларига 45-50 намозхон келади ва эҳсон пулларининг 25 фоизи Мусулмонлар идораси ва бошқа ташкилотларга ўтказилади. Қолган пул эса масжид ҳаражатларини қоплашга етмаяпти.\nВикипедия маълумотларига қараганда, Ғузор туманида 187 минг киши истиқомат қилади (2016 йилги маълумот). Ярғунчи масжиди имомининг айтишича, туманда 4 та жоме масжиди бор.\nЎзбекистон Мусулмонлари идораси Қашқадарё вилояти вакиллиги Ярғунчи масжидига ёпиштирилган эълон билан боғлиқ саволларимизни жавобсиз қолдирди.\nЎзбекистоннинг бошқа масжидларида ҳам Ярғунчи масжидидаги каби ҳолат бор ёки йўқлиги Озодликка номаълум.\nАндижондаги масжидлардан бирининг имомига кўра, вилоятда Ярғунчи масжидидаги каби тушум пул билан боғлиқ ҳолат кузатилмаган.\n“Лекин масжидлар низомида агар масжид ўзини-ўзи қоплай олмаса, ёпилади”, деган жойи бор дейди андижонлик имом.\nЭҳсон қутилари ва "Вақф" жамғармаси\nМасжидлар Адлия вазирлиги рўйхатидан нодавлат нотижорат ташкилот сифатида рўйхатда ўтказилади.\nУч ойдирки, масжидлардаги эҳсон қутиларига тушган пуллар Ўзбекистон мусулмонлари идораси қошидаги “Вақф” хайрия жамоат жамғармасига ўтказилмоқда.\nАндижонлик имомнинг айтишича, янги тартиб йўлга қўйилгач, тушум пуллари назорати янада кучайтирилган:\n“Эҳсон қутиларини солиқдан келиб муҳрлаб кетишади. Ҳар жума куни қутилар очилади. Очиш пайти солиқдан, ИИБ, МИБ, МХХдан вакил бўлади. Қути очилгач пулларни инкасаторлар олиб кетишади”, дейди андижонлик имом.\n“Вақф” хайрия ташкилоти жорий йил 10 май куни Адлия Вазирлиги рўйхатидан ўтказилган.\nМусулмонлар идорасининг мулозимига кўра, имомларнинг 80 - 90 фоизи ойлик билан таъминланган. Бу ойлик миқдори ҳар бир масжиднинг ўз даромади ва эҳсонлари ҳисобидан масжидда ишловчи жамоанинг ўзи томонидан белгиланади.


Миср ўта арзон автомобиль ишлаб чиқармоқчи - Carzone.Uz\n891 2017-07-24 07:16\n575 2017-07-19 14:51\n517 2017-07-23 07:17\n395 2017-07-23 10:04\n320 2017-07-20 11:29\nМиср ўта арзон автомобиль ишлаб чиқармоқчи\nБакир Назаров 10 Январь, 2017 11:03 1 Изоҳ\nМиср автосаноатчилари мамлакатнинг ўзида ўта арзон автомобиль ишлаб чиқаришни ваъда қилмоқда. Автомобиль 2017 йилда кўрсатилишини “Ал-Аҳрам Эбдо” нашри ёзди.\nБўлғуси автомобилнинг техник тавсифи, ўлчами, ҳаттоки, номи сир тутилмоқда. Бироқ тақдим этиш санаси шу йилнинг 30 июнига белгилаб қўйилган. “Ан-Наср” корпорацияси хорижлик конструкторлар билан бу борада музокара олиб бормоқда.\nМаркетинг мутахассислари 92 млн аҳолига эга мамлакат ўз автомобилини аллақачон ишлаб чиқариши лозим эди, деб ҳисоблайди. Янги автомобилни аҳоли талашиб харид қилишига ҳеч ким шубҳаланмайди. Мисрлик ҳайдовчиларнинг машина ўлчами, қиёфаси бўйича хоҳиш-истаклари ўрганилди.\nТаҳлилчилар Миср Яқин Шарқнинг автомобилсозлик марказига айланиши мумкинлигини истисно этишмайди. Чунки давомли инқирозларни бошдан ўтказган мамлакатда ишчи кучи жуда арзон.\nМисрда четдан машина олиб келишга катта бож тўловлари жорий этилган. Мамлакат ичидаги автомобилсозлик компанияси ҳеч қандай рақобатчиларсиз фаолият юритиши шубҳасиз.\nАввалроқ Миср ОАВлари ҳиндларнинг Nano авторусуми нусхаси олиниши эҳтимоли ҳақида ёзган. Nano иссиқ иқлимли мамлакатларга мўлжалланган, юқори ҳароратга бардошли автомобиль. Двигатели орқасида, радиатори вентиляторга эга. Қисмлари пластикдан ясалган ҳинд автомобилининг арабча варианти металлдан тайёрланади. Ўлчами кичик, аммо салони кенгроқ бўлади. 1 литр бензин 30 км масофага етади, энг юқори тезлиги соатига 90 км. Миср мини автомобилига совутадиган ва иситадиган функцияли кондиционер ўрнатилади. Мисрликлар уни бўлиб тўлаш йўли билан харид қилиши мумкин.\nМавзулар Nano, автомобиль заводи, арзон автомобиль\n“Сузуки” Swiftнинг спортча версиясидан дарак берди\nБакир Назаров 2017-07-25 11:25\nБакир Назаров 2017-07-25 11:11


Оилавий корхонада туяқуш, қирғовул, каклик, бедана, япон товуғи боқиляпти\nС начала работы biznes-daily.uz 10 785 453\nГлавная "БИРЖА" Оилавий корхонада туяқуш, қирғовул, каклик, бедана, япон товуғи боқиляпти\nҚўшкўпир туманининг Янгилик қишлоғида истиқомат қилувчи Иброҳим ака Жуманиёзов азалдан табиат шайдоси. Асли касби ирригатор бўлган бу инсон узоқ йиллар Амударё ирригация каналлари бошқармасида муҳандис бўлиб фаолият юритган. Касби тақозосига кўра пенсияга чиққунига қадар табиат билан ошно бўлиб яшаган. Бугунги кунда Иброҳим ака “Ибрат-Рўзмат” фермер хўжалигига бошчилик қилмоқда. Ушбу фермер хўжалигига қарашли мўъжазгина масканга қадам ранжида қилган киши худди ажойиботлар оламида юргандек ҳис қилади ўзини. Нега десангиз, бу ерда туяқуш дейсизми, қирғовул, каклик, бедана, япон товуғи-ю, ҳатто Хитой кумушсимон қирғовулини ҳам учратишингиз мумкин. Беихтиёр, бедананинг тинимсиз “питбилдиғ”идан дилингиз яйраб кетади.\nДастлаб оилавий бизнесларини паррандачиликни ривожлантиришдан бошлаган ушбу хонадон соҳиблари ҳозирда табиатдаги турли-туман қушларнинг ноёб турларини кўпайтириш билан ҳам шуғлланишмоқда. Хонадон дарғаси И. Жуманиёзовнинг таъкидлашича, улар боқиб кўпайтираётган қушлар ичида беданалар энг миттиси ҳисобланар экан.\n– Бедана боқиш ҳамда кўпайтириш жуда қулай, ихчам, энг асосийси, унинг гўшти ҳам тухуми ҳам, инсон саломатлиги учун ниҳоятда фойдали ва шифобахш, – дейди қаҳрамонимиз. – Беданани боқиш учун катта жой ҳам шарт эмас. У 45 кунда тухумга киради. 60 кундан кейин эса тўла маҳсулот бера бошлайди. Бу парранданинг тухуми ҳам, гўшти ҳам ҳамиша харидоргир.\nАйни пайтда оилавий корхона аъзолари 3000 бош бедана парваришлашяпти. Уларни 10 минг бошга етказишни мақсад қилишган. Шу билан бир қаторда, ўрдакчиликка ҳам алоҳида эътибор қаратиляпти. Ўрдакларнинг ажойиб хусусиятларидан бири – касаллик ва ташқи таъсирларга анча чидамли. Тухуми ҳам йирик, қуюқ ва мойлилик даражаси юқори. Ўрдак тухуми ошхоналар учун бебаҳо масаллиқ ҳисобланади. Ҳозирда бу ерда 500 бош ўрдакдан кунига 300-350 дона тухум олиняпти. Улар ўз вақтида инкубацияга қўйилиб, ҳафтасига 1200-1500 дона жўжа чиқарилиб, истеъмолчиларга етказиб берилмоқда.\nПаррандабоқар ишқибозлар ёввойи қирғовул, каклик каби ниҳоятда кўркам қушларни боқиб кўпайтиришга ҳам алоҳида эътибор қаратишяпти. Кўринишидан баҳайбат жониворга ўхшаган туяқушлар эса табиатан ювош бўлишар экан. Энг муҳими, гўштдорлиги билан ўзига хос хусусиятга эга. Ҳозирча фермер хўжалигида ушбу ноёб қушнинг бештаси боқиляпти. Учтаси урғочи бўлган мазкур туяқушлар ҳам тухум бера бошлашган.\n– Мода туяқушлар 2-2,5 кунда биттадан тухум қўяди, – дея изоҳ беради И.Жуманиёзов. – Шу тариқа улар апрель ойидан октябрь ойигача 80 донадан тухум бериш имкониятига эга. Ҳар бир тухумнинг вазни 1-2 килограммга тенг бўлади. Инкубацияга қўйилиб, ундан 42-44 кунда жўжа чиқарилади. Туяқушлар интенсив усулда, яъни витамин, оқсилга бой тўйимли озуқалар билан боқилса, йилига ҳар бирининг тирик вазни 100 килограммгача етиши мумкин. Туяқушнинг гўшти таркибида холестирин кам бўлгани сабабли парҳез маҳсулот ҳисобланади.\nКелажакда “Ибрат-Рўзмат” оилавий корхона эгалари туяқушлар сонини ҳам янада кўпайтиришга астойдил ҳаракат қилишяпти. Ушбу хўжаликка ажратиб берилган 2 гектар ер майдонидан унумли фойдаланиш, унда табиатнинг ажойиб ва ғаройиб қушларини парваришлаш орқали экотуризмни ҳам ташкил қилишга аҳд қилишган. Зеро, ҳаётимизни табиатдан айрича тасаввур қилиш мумкин эмас. Шундай экан, она табиат билан уйғун тарзда ҳаёт кечиришнинг гаштига нима етсин?!


Қозоғистонда ёлғон гаплар тарқатган аёл қўлга олинди\nҚозоғистоннинг Қарағанда вилоятида ёлғон гаплар тарқатишда гумон қилинган аёл қўлга олинди. Бу ҳақда вилоят ички ишлар департаменти матбуот хизмати маълум қилди.\n"Жезқазған ички ишлар бошқармаси ходимлари томонидан жамоатчилик тартиби бузилишига хавф яратувчи, ахборот-коммуникация тармоқлари воситалари ёрдамида атайлаб ёлғон ахборот тарқатганлик ҳолати бўйича судгача тергов олиб борилмоқда", дейилмоқда хабарда. Полиция маълумотларига кўра, 23 июлда WhatsApp мессенжери орқали турар жой биноларидан бири олдида қурол ва портловчи қурилмага эга террорчилар қўлга олингани ҳақида ёлғон хабар тарқатилган.\n"Тергов-тезкор тадбири давомида гумонланувчи шахси ўрнатилди, у Жезқазғанда яшовчи 29 ёшли аёл бўлиб чиқди. Аёл айбини тан олувчи кўрсатмалар бермоқда", дейилмоқда хабарда. Аёлга нисбатан жиноий иш қўзғатилган. Ёлғон-яшиқ ахборотни тарқатиш учун 5 йилгача, фавқулодда вазият вақтида эса 10 йилгача озодликдан маҳрум этиш жазоси кўзда тутилган.\nТеррорчилик билан боғлиқ миш-мишлар тарқалишига йўл қўймаслик зарурлиги ҳақида бир ҳафта олдин Қозоғистон хавфсизлик кенгаши йиғилишида Нурсултон Назарбоев айтиб ўтганди. "Ваҳимали миш-мишлар тарқалишига йўл қўймаслик, иғвогарларни аниқлаш жуда муҳимдир. Олмаота ва бутун республика фуқаролари тартибни ўрнатиш учун қатъий чоралар кўрилаётганига ишончлари комил бўлиши керак", деб таъкидлаб ўтганди Назарбоев.


ҚАНОАТ–ЭНГ ОЛИЙ ФАЗИЛАТ — Zamaxshariy.uz\nҚАНОАТ–ЭНГ ОЛИЙ ФАЗИЛАТ\nМаълумки Аллох таола барча инсонларни турли хил қилиб яратгандек, уларнинг ризқини ҳам ҳар –хил қилиб тақсимлаган. Бу эса инсонлар учун бир имтихондир. Қуръони каримда шундай оят бор. Яъни: “Аллох ризқда баъзиларингиздан баъзиларингизни юқори қилиб қўйди…” ( Нахл. 71) Инсон жисмоний жиҳатдан бақувват бўлишига қарамай ожиздир. Қаноат бир чашмадирки олган билан унинг суви кўринмайди. У бир хазинадирки, ундаги бойлик сочилган билан камаймайди. Қаноат хокисорлиғдирки, натижаси юксаклик. Баъзи биродарларимиз хизматдан қайтганларида овқат тайёр бўлмаса, ғазабланиб дунёни ағдар –тўнтар қилишга ҳам тайёр бўлиб қоладилар. Таомни вақтида хозирлашга улгурмаган ахли аёлини хақоратлашдан, хатто дўппослашдан тоймайдилар. Қаноатсизликнинг энг олий даражаси шу холда намаён бўлади. Чунки таом қазонда қайнаб турибди, узоғи билан ярим соатда пишиши аниқ. Ярим соатга қаноат қилмайдиган одамнинг арзимаган туртки билан чиқиб кетиши хеч гапмас. Хадислардан бирида шундай дейилган. “Кимнинг Аллохдан савоб келишига қаноати бўлса, ўзига етаётган азиятни сезмас”. Барча хулқлар каби қаноат хам мунтазам тарбия орқали камолга етади. Кимки қаноат қилмаса, етиша олмайдиган нарсасига интилаверса, ўзга киши қўлидаги нарсага очкўзлик билан қарайверса, қувонч олами унга бегона бўлади. Қаноати туфайли хурсандчилик оламида яшовчи кимсанинг хеч кимга эхтиёжи ҳам тушмайди.\nҚаноатсиз одам хеч махал ўзини идора этолмайдиҚаноатсиз кишининг талаби кўп ва кўзи очлиги чексиз бўлганидан муродини хосил қилиш учун турлича ёлғон сўзлар ила маддоҳлик қилади. Бир қаноатсиз сайёд ( овчи) тулкини кўриб қолди-ю, унинг юнгига хаваси келди, жониворни тутиб, терисини шилиб, қимматбаҳога сотишини орзу қилди ва унинг инини излаб топди. Инга яқин ерда чуқур қазиб, устини хашак билан беркитиб, тепасига бир бўлак гўшт ҳам ташлаб қўйди.Тулки инидан чиқиб гўштни кўрди. Чоҳга яқинлашди-ю , аммо гўштга чанг солишга шошилмади. Бу гўшт димоғимни хушбўй қилса ҳам, лекин ундан бало иси келиб турибди. Донишмандлар хавф–ҳатарли ишни қилмайдилар, оқиллар фитнага сабаб бўладиган ишга киришмайдилар. Бу хашак устига гўштбекорга қўйилмагандир, ҳар холда шу гўштдан умид узганим афзал. Тулки шу қарорга келиб чоҳни четлаб ўтиб кетди. Шамол гўшт исини шу атрофда юрган йўлбарс димоғига етказди. Йўлбарс гўштни тездагина адашмай топди, ўйлаб ҳам ўтирмай хашак устига оёқ қўйди-ю чоҳга қулади. Сайёд шовқинни эшитиб “Чоҳга тулки тушди” деган гумон билан югуриб келди-ю, пастга қарашга ҳам қаноат қилмай ўзини чуқурга ташлади.\nКим қайси фазилати туфайли омон қолди-ю, ким қайси иллати туфайли халок бўлди?. Мўмин кишининг сифатларидан бири унинг қаноаткорлигидир.\nСаодатли эрур моли йўқ гадой,\nБорига тоқат қилса унинг кўнгли бой.\nПайғамбаримиз с.а.в. қаноат хақида бундай деганлар “ Бойлик молу дунёнинг кўплигида эмас балки кўнгилнинг тўқлигидадир”.Қаноатли мўмин фақирликдан қўрқмайди ва бахиллик ҳам қилмайди. “Кимки уйқусидан уйғонганда оиласи тинч ва соғ-саломат бир кунлик ризқи бор бўлса билсинки унда хаётнинг барча неъматлари жам бўлибди”.Минг афсуслар бўлсинки шундай тинч ва осуда ватанда фаровонлик кунларида барокатли замонда яшаб турсада бугундан нарози бўлганлар йўқ эмас. Ҳадиси Қудусияда шундай дейди Аллох таоло “Эй одам фарзанди!Қаноатли бўл, бехожат бўласан. Ҳасадни тарк қил, роҳатда яшайсан”. Қаноат инсоний фазилатларнинг энг олийси.Бундай хислатга эга бўлган киши , бахиллик , хасад , кўра олмаслик каби иллатлардан холи бўлади. Дунёда хотиржам хаёт кечиради. Расулуллох с.а.в. хадисларининг бирида: Яъни: Хақиқий бойлик мол –мулкнинг кўплигида эмас , балки хақиқий бойлик нафснинг тўқлигидадир. ( Мутта- факун алайх) .Дрхақиқат қаноатли киши тақдирга ёзилган ризқига рози бўлиб хар қанча харакат қилганда ҳам Фақат Аллох белгилаб қўйган ризқигагина эга бўлишини англаб етган бўлади. Натижада ортиқча мол- дунёга хирс қўймай , Аллохга шукр қилиб яшайди.\nҚаноат борасида Расулуллох с.а.в хаётлари барчамиз учун катта намунадир.Малумки ул зот алайхисса-лом ўзлари ва оила ахллари учун оддий ва камтарона хаёт тарзини ихтиёр этган эдилар. Бу эса тўкин хаёт кечириш имкониятлари йўқлигидан ёки ноилож қолганликларидан эмас , балки оддий камтарона хаёт кечиришни авзал билганлар. Мусулмон киши дунё топиш учун харом йўлларга кирмасдан, халол йўл билан кифояланиш, қаноатли бўлиши зарур. Ўтган улуғ зотлар солиха аёллари ва қаноатли фарзандлари оталари рўзғор ташвиши билан кўчага чиқиб кетаётганларида: Биз ҳар қандай камчиликка, хатто очликка хам чидаймиз, аммо дўзах азобига бардош бера олмаймиз . Шунинг учун уйга харом ризқ олиб келманг дейишар экан.\nҚуръони каримда “Сизлар менинг берган неъматларимга шукр қилсаларингиз мен уни зиёда этаман” деган ваъдасини унутмайлик. Борига қаноат қилайлик ва фарзандларимизни хам қаноат қилиб яшашга ўргатайлик. Зеро бугун юртимиз тинч, осмонимиз мусаффо. Бир кунлик эмас , бир неча кунлик егуликимиз бор. Боз устига танамиз хам соғ-саломат. Нега шукр қилмаймиз ?. Нима учун бор нарсамизга қаноат қилмаймиз?. Ахир бизда дунёнинг жамики неъматлари жамку? Аллохнинг қадридан рози бўлиш катта бахт. Шу розилик билан қалб хотиржамлиги келади. Тушкунликка тушиш ва нарозиликдан сақланиш мумкин бўлади. Барчаларимизни Аллох таола қаноатли ва шукр қилувчи бандалар қаторидан адаштирмасин.\nШовот тумани “Қорри эшон бобо” масжиди имом-ҳатиби\nPrevious Post:БУЗҒУНЧИЛИК ИСЛОМДА ҚОРАЛАНАДИ.\nNext Post:ҚАРЗ МУОМАЛАСИ ВА ОДОБЛАРИ ТЎҒРИСИДА БИР ОЯТ ТАФСИРИ


ИнтерФУТБОЛ :: Лауреатлар: МАВҚЕНИ МУСТАҲКАМЛАШ МАВРИДИ\nЛауреатлар: МАВҚЕНИ МУСТАҲКАМЛАШ МАВРИДИ\nБаҳорнинг дастлабки ойи одатга кўра, миллий чемпионатимизга старт берилди, шунингдек, миллий терма жамоамиз Хитойда ташкилланган China Cup мусобақасида қатнашди, олимпиячиларимиз Осиё чемпионати саралашида иштирок этишди. Қолаверса, ўзбек клублари ОЧЛда дастлабки тур ўйинларини ўтказишди. Мазкур учрашувларда ўзини ижобий томондан кўрсатган футболчилар учради. Шогирдларини ғалабалар сари ундаган мураббийлар ҳам, албатта. «ИнтерФутбол» талқини бўйича март ойи лауреатлигига муносиб кўрилганлар чин маънода ўз жамоалари билан эътирофга лойиқ натижаларга эришишди.\nФутболчилар орасида бу сафар ҳам «Пахтакор» клуби ва Ўзбекистон миллий терма жамоаси аъзоси Жалолиддин Машарипов биринчи ўринни эгаллади. Дарҳақиқат, бу ярим ҳимоячининг сўнгги пайтларда кўрсатаётган ўйини кўпчиликка манзур бўлмоқда. Асосийси, Машариповнинг фаоллиги жамоаси фойдасига ишламоқда, рақиб ҳимоячилари уни тўхтатишда катта қийинчиликка учрашмоқда. Шунингдек, Жалолиддин ассистентликни ҳам қойиллатмоқда. Хуллас, маҳоратли ярим ҳимоячи март ойида Coca Cola Суперлига, ОЧЛ ҳамда China Cup мусобақаларида бирдек барқарор тўп сурди.\nРоссия чемпионатидаги иштирок орқали тажрибасини тоблаб, «Ростов» мухлислари ёқимтойига айланиб бораётган Элдор Шомуродов лауреатлар рўйхатида иккинчи поғонага лойиқ кўрилди. Иқтидорли ҳужумчининг фойдали иш коэффициенти тобора ортмоқда. Натижада, мураббийлар ҳам унга кўпроқ ишонч билдиришмоқда. Муҳими, Элдор бу ишончни оқлаб, жамоаси ғалабаларига муносиб улуш қўшмоқда. Ўз навбатида, Ўзбекистон термаси ўйинларида ҳам қатнашиб, рақиб дарвозасини ишғол қилишда давом этмоқда. Хусусан, China Cup турнири доирасидаги мезбонларга қарши кечган баҳсда ягона ғалаба голи ҳам айнан Шомуродов ҳисобига ёзилди.\n«Локомотив» билан чемпионлик унвонини сақлашга астойдил киришган Темурхўжа Абдухолиқовга учинчи ўрин насиб этди. Эҳтимол, март ойи «темирйўлчилар» учун у қадар омадли кечмагандир. Ҳар ҳолда, сафар ўйинларида имконият бой берилиши «Локо» нуфузига бироз путур етказгани айни ҳақиқат. Албатта, ғалабали ўйинлар ҳам бор ва уларнинг аксарияти Абдухолиқовнинг фаол ҳаракатлари эвазига қўлга киритилмоқда. Мазкур ҳолатда «Навбаҳор»га қарши кечган баҳсда урилган ягона голнинг аҳамияти нечоғли юқори бўлганини эслаш кифоя. Умуман, Темурхўжа сўнгги 31 кун мобайнида «Локомотив»нинг 4та ўйинида майдонга тушиб, 333 дақиқа тўп сурди ва ўз ҳисобига 2та гол ёздириб қўйди.\nШунингдек, март ойи лауреатлигига лойиқ бўлган бошқа футболчилар ҳам учради. Жумладан, Марат Бикмаев, Шавкат Саломов, Элгужа Григалашвили, Жасур Ҳасанов сингари маҳорат соҳиблари мухлисларга хуш ёқадиган ўйин намойиш этишди.\nЭнди мураббийлар кучли учлигига эътибор қаратамиз.\nБу ерда энг юқори ўрин Рўзиқул Бердиевга насиб этди. «Насаф» жорий мавсум бошида яна бир қатор етакчиларини бошқа клубларга қўйиб юборганига қарамай, ҳамон ўз анъаналарига содиқ ҳолда ўйнамоқда. Асосан ёшлардан иборат бўлган таркиб билан ҳам кучли жамоаларга муносиб рақобат туғдираётган «аждарлар» ўйинида мураббий имзоси яққол сезилмоқда. Футболчиларнинг кўтаринки кайфиятда, кучли рақиблардан чўчимай тўп суришаётгани талабчанлик бобида бошқалардан ажралиб турадиган Бердиевнинг ютуғидир, албатта.\nТошкентдаги фаолиятининг дастлабки даврида жиддий муаммоларга йўлиққан Шота Арвеладзе бугунги кунда ўзи истаган таркибни шакллантира олди, чоғи. Ҳар ҳолда, грузиялик мутахассис бошқарувидаги «Пахтакор» ўйинига мазмун кирди, футболчиларнинг ҳаракатларида ҳам хилма-хиллик кузатилмоқда. Бунинг самараси ўлароқ, март ойида ўтказилган учрашувлар - ҳам Суперлига, ҳам ОЧЛ баҳсларида «шерлар» ижобий натижаларга эришиб, мавқеларини анча мустаҳкамлаб олишди. Арвеладзе эса бунинг самараси ўлароқ лауреатлар рўйхатидан ўрин эгаллади.\nУзоқ муддатли танаффусдан сўнг элитага қайтган «Сурхон»нинг таркиби қайта шаклланди, жамоа мавсумлар оралиғида маҳоратли футболчиларни жалб этиш эвазига кучайди. Лекин барибир, ўйинчиларнинг майдонда бир-бирларини ўзаро яхши тушуниб тўп суришлари учун мураббийдан катта билим ва кўникма талаб этилади. Андрей Микляев эса буни шараф билан уддаламоқда. «Сурхон» илк учрашувларда мухлисларга хуш ёқадиган футбол кўрсатиб, дастлабки очколарни ўз ҳисобига ёздириб қўйди. Микляев эса март ойининг энг яхши уч мураббийидан бири сифатида эътироф этилди.\nКучли учликдан четда қолганлар орасида ҳам мақтовга лойиқлари бор, албатта. Жумладан, Андрей Фёдоров «Локомотив»ни яхши бошқармоқда, Ҳамиджон Актамов бошчилигидаги «Қизилқум» ёрқин таассурот қолдирмоқда, Миржалол Қосимовнинг АГМКдаги фаолияти ҳам кўпчиликка манзур бўлмоқда. Аммо айрим жиҳатлар бу мутахассисларнинг март ойи лауреатлари сафида бўлишларига тўсқинлик қилди.\nФутболчиларнинг январь|февраль давомидаги натижалари\nТ|р Футболчи Ўйин Дақиқа Гол\n1. Жалолиддин Машарипов 4 346 -\n2. Элдор Шомуродов 4 128 -\n3. Темурхўжа Абдухолиқов 4 333 2\nИзоҳ:Фақат расмий учрашувлар инобатга олинган.\n1. Жалолиддин Машарипов («Пахтакор»)\n2. Игнатий Нестеров («Уҳуд», С.Арабистони)\n3. Сардор Рашидов («Насьонал», Португалия)\n2. Элдор Шомуродов («Ростов», Россия)\n3. Темурхўжа Абдухолиқов («Локомотив»)\n1. Шота Арвеладзе («Пахтакор»)\n2. Андрей Фёдоров («Локомотив»)\n3. Эктор Купер (Ўзбекистон МТЖ)\n1. Рўзиқул Бердиев («Насаф»)\n3. Андрей Микляев («Сурхон»)\n1. Шота Арвеладзе - 8 очко\n2. Рўзиқул Бердиев - 5 очко\n3. Андрей Фёдоров - 3 очко\n4. Эктор Купер - 1 очко\n5. Андрей Микляев - 1 очко\n1. Жалолиддин Машарипов - 10 очко\n2. Игнатий Нестеров - 3 очко\n3. Элдор Шомуродов - 3 очко\n4. Сардор Рашидов - 1 очко\n5. Темурхўжа Абдухолиқов - 1 очко\nЎткир УМАРОВ тайёрлади.


МУСТАҚИЛ ЮРТ ҒАЛЛАСИ — ОБОД ТУРМУШ ВА ФАРОВОНЛИК ГАРОВИ - Ўзбекистон овози газетаси\nДавлатимиз раҳбари Ислом Каримовнинг Ўзбекистон ғаллакорларига йўллаган табригида айтилган фикрлар, келтирилган маълумотлар барчамизда фахр-ифтихор туйғусини уйғотди, ўтган кунларни яна бир бор ёдга олиб, бугунги имкониятлар билан таққослашга, ўйлаб, хулоса чиқаришга даъват этди.\nЮртимизда таъминланаётган тинчлик ва осойишталик туфайли деҳқон ва фермерларимиз, барча дала меҳнаткашларимизнинг фидокорона меҳнати эвазига бунёд этилган 8 миллион 50 минг тонналик юксак ғалла хирмони ҳар қанча мақтовга, эътирофга муносиб, албатта. Ўзбекистон қишлоқ хўжалиги тарихида биринчи бор мана шундай мисли кўрилмаган кўрсатгич амалда қайд этилди. Бу миллий иқтисодиётимизга қўшилган улкан ҳисса, мамлакатимиз иқтисодиётини мустаҳкамлашдаги яна бир улкан қадамдир. Бу дастурхонларимиз тўкинлиги оилаларимиз хотиржамлиги, обод турмуш ва фаровонлик гаровидир...\nЎзбекистон эндигина мустақилликка эришган ўтган асрнинг 90-йиллар бошларида республикамиз олдида жуда кўп муаммолар кўндаланг турарди. Энг муҳим масалалардан бири — аҳолини озиқ-овқат маҳсулотлари билан узлуксиз таъминлашдан иборат эди. Маълумки, Собиқ Иттифоқнинг пахта базасига айланиб қолган Ўзбекистонга кўплаб турдаги озиқ-овқат маҳсулотлари бошқа жойлардан олиб келинар эди. Ана шундай бир шароитда қишлоқ хўжалик маҳсулотларининг асосий турларини ўзимизда етиштиришни йўлга қўйиш бошқа мамлакатларга нафақат иқтисодий қарам бўлиб қолмаслик, балки сиёсий мустақилликни таъминловчи муҳим омиллардан бири эди.\nБундан 23 йил олдин 21 миллиондан зиёд аҳолимиз эҳтиёжи учун зарур бўлган 5 миллион тоннага яқин ғалла четдан келтирилар эди. Собиқ марказ бизнинг тонна-тонна пахтамиз эвазига ғаллани юбориб турар эди. Иттифоқ таназзулга юз тутгач, ана шу ғаллани четдан ўзимиз сотиб олишимизга тўғри келди. Бунинг учун, биринчи навбатда валюта керак эди. Баъзи ғалла сотувчи давлатлар эса ўзларининг сиёсий манфаатларини ҳам орага тиқиштиришга уринарди. Қолаверса, сотиб олинган ғаллани юртимизга етказиб келиш учун катта миқдорда йўл харажатлари ҳам талаб қилинар эди. Ана шундай бир мураккаб шароитда мамлакатимиз Президенти Ислом Каримов ҳукумат озиқ-овқат таъминотида узилишлар юз бермаслиги учун барча чора-тадбирларни кўрди. Мамлакат аҳолисини ўзимизда етиштирилган дон билан таъминлаш юзасидан махсус дастур ишлаб чиқилди. Уни босқичма-босқич амалга ошириб борилиши натижасида биринчидан, аҳолини кафолатланган тарзда дон маҳсулотлари билан тўлиқ таъминлашга эришилди, четдан ғалла олиб келиш учун сарфланадиган валюта тежаб қолинди. Иккинчидан, деҳқонларимиз учун янги-янги иш жойлари ва қўшимча даромад манбаи яратилди, учинчидан, пахта майдонлари қисқартирилиб, бу майдонларга ғалла экилиши ҳисобига экинларни алмашлаб экиш ва тупроқ унумдорлигини сақлаб қолиш имконияти яратилди.\nШунингдек, ғалладан бўшаган ерларга такрорий экин экиш ҳисобига сабзавот етиштириш ҳажми кўпайди ва бу ҳам деҳқонларга қўшимча даромад олиб келиш имконини берди.\nЭнг муҳими, дон ва дон маҳсулотлари бўйича ўзга давлатларга қарамликдан қутилдик. Ўзбекистон ғалла мустақиллигига узил-кесил эришди. Бугунги кунда\n31 миллиондан ортиқ аҳолимизни ўз донимиз ва ўз беминнат нонимиз билан таъминламоқдамиз. Сифатли дон маҳсулотларини қўшни давлатларга экспорт ҳам қилмоқдамиз.\nШу ўринда яна бир масалани алоҳида таъкидлаш лозим. Республикамизда етиштирилган жами дон ҳосилининг, агар 2013 йилда қарийб 50 фоизи ёки\n3 миллион 524 минг тоннаси фермер хўжаликлари ихтиёрида қолдирилган бўлса, бу йил Президентимиз табригида таъкидланганидек, ғалла ҳосилининг 5 миллион 117 минг тоннаси, яъни 60 фоизи деҳқон ва фермерларимиз, аҳолимиз ихтиёрида қолдирилди. Бу деҳқонларимиз, фермерларимиз омборлари донга, рўзғорлари қут-баракага тўлиб бораётгани, улар ўз меҳнатларидан катта манфаат кўраётгани, машаққатли меҳнати муносиб қадр топаётганининг ёрқин тасдиғидир.\nБу йил барпо этилган улкан ғалла хирмонини ўтган асрнинг\n90-йилларидаги ҳолат билан қиёслаб кўрадиган бўлсак, Президентимиз Ислом Каримов раҳнамолигида мамлакатимиз тарихан қисқа тараққиёт даврида тасаввур қилишнинг ўзи қийин бўлган буюк йўлни босиб ўтгани, эришилган ютуқлар юртимиз учун нақадар қадрли эканини чуқур англаш мумкин.\nИжтимоий-гуманитар фанлар кафедралари\nилмий-методик кенгаши раиси,\nдоцент, иқтисод фанлари номзоди.


Австрияда коррупция жанжали ортидан навбатдан ташқари сайлов ўтказиладиган бўлди\n08 май 2021, Тошкент вақти: 03:46\nБиринчи вице – канцлер Хайнц-Кристиан Штрахе.\nАвстрия канцлери Себастьян Курц ўзининг коалицион ҳукумати коррупциявий жанжал оқибатида парчаланиб кетгани муносабати билан навбатдан ташқари сайлов ўтказилишини эълон қилди.\nКоррупция жанжали 18 май куни биринчи вице – канцлер Хайнц-Кристиан Штрахе россиялик тадбиркор билан парламент сайловини молиялаш масаласини мухокама қилаётгани акс этган видео эълон этилиши оқибатида бошланиб кетган эди. Штрахе бунинг ортидан истеъфо берган.\nБу воқеа австрияликларнинг норозиликларига сабаб бўлган ва фуқаролар 18 май куни ҳукумат биноси олдида намойиш ўтказган эдилар.\n-Штрахенинг истеъфоси биринчи ижобий қадам бўлди. Аммо, менинг фикримча, бу вазиятдан чиқишнинг энг яхши йўли навбатдан ташқари сайлов ўтказишдир, - деб фикр билдирган эди намойишчилардан бири.\nАвстрия президенти Александр ван дер Беллен 19 май куни сайловни сентябрь ойида ўтказишни тавсия қилди.